Avviż Legali Importanti

|

52007PC0177

Proposta għal deċiżjoni tal-Kunsill dwar il-konklużjoni tal-Ftehim bejn il-Komunità Ewropea u l-Gvern tal-Ġappun dwar kooperazzjoni doganali u għajnuna amministrattiva reċiproka fi kwistjonjiet doganali  /* KUMM/2007/0177 finali - ACC 2007/0067 */

	[pic] | KUMMISSJONI TAL-KOMUNITAJIET EWROPEJ |Brussel 11.4.2007KUMM(2007) 177 finali2007/0067 (ACC)Proposta għalDEĊIŻJONI TAL-KUNSILLdwar il-konklużjoni tal-Ftehim bejn il-Komunità Ewropea u l-Gvern tal-Ġappun dwar kooperazzjoni doganali u għajnuna amministrattiva reċiproka fi kwistjonjiet doganali(preżentata mill-Kummissjoni)MEMORANDUM TA' SPJEGAZZJONIIL-KUNTEST TAL-PROPOSTA |Il-bażi għall-proposta u l-għanijiet tagħha Bħala parti mill-politika esterna ta' l-UE, il-Komunità Ewropea qed tipprova tikkoopera dwar kwistjonijiet doganali fil-livell internazzjonali ma' l-imsieħba kummerċjali ewlenin tagħha. Ibbażat fuq Rakkomandazzjoni tal-Kummissjoni għall-awtorizzazzjoni tal-Kunsill dwar in-negozjati ta' ftehimiet dwar kooperazzjoni doganali, fil-5 ta' April 1993 il-Kunsill iddeċieda li jawtorizza lill-Kummissjoni biex tibda n-negozjati ma' l-imsieħba kummerċjali ewlenin tagħha. Il-Korea, il-Kanada, l-Istati Uniti ta’ l-Amerika, Ħong Kong u l-Ġappun. Ftehim dwar Kooperazzjoni Doganali bejn il-KE u l-Ġappun tkun għodda importanti biex tibbilanċja l-liberalizzazzjoni tal-kummerċ u l-faċilitazzjoni tal-kummerċ proċedurali fir-rigward tal-ġlieda kontra l-frodi u l-attivitajiet illegali. |Il-kuntest ġenerali Skond il-politika għall-kooperazzjoni internazzjonali tad-dwana, il-Ftehimiet dwar Kooperazzjoni Doganali u dwar Għajnuna Amministrattiva Reċiproka, jippermettu lill-partijiet biex idaħħlu l-għodod neċessarji għall-kooperazzjoni doganali. Sa issa, il-KE kkonkludiet il-Ftehimiet dwar Kooperazzjoni Doganali mal-Korea, Ħong Kong, il-Kanada, l-Istati Uniti ta' l-Amerika, l-Indja u ċ-Ċina. Il-Ġappun huwa l-uniku wieħed mill-imsieħba kummerċjali ewlenin tal-KE li għadu ma ffirmax ftehim Doganali mal-KE. Il-Ftehim dwar il-Kooperazzjoni Doganali KE-Ġappun, meqjus bħala prijorità fi ħdan il-Pjan ta' Azzjoni UE-Ġappun, jipprovdi qafas ideali biex ikunu diskussi l-kwistjonijiet u l-problemi kollha relatati mad-dwana bħat-tħaffif tal-kummerċ, l-infurzar tal-leġiżlazzjoni tad-Drittijiet tal-Propjetà Intelletwali (IPR) u l-ġlieda kontra l-frodi kif ukoll is-sigurtà tal-katina tal-provvista loġistika, li huma oqsma ta' prijorità għall-UE u għall-Ġappun. Il-kuntatti fir-rigward tan-negozjati tal-Ftehim UE-Ġappun bdew biss fl-2004, u kienu segwiti minn għadd ta' sessjonijiet ta’ negozjati formali ma' l-awtoritajiet tal-Ġappun fl-2005 u l-2006. Wara l-aħħar sessjoni ta' negozjati fl-2006 u l-korezzjoni tat-testi legali ta' l-abbozz tal-ftehim mill-Cabinet Legislation Bureau fil-Ġappun fl-aħħar tas-sena l-oħra, iż-żewġ naħat qablu dwar it-test mehmuż. Sabiex il-Ftehim dwar kooperazzjoni doganali u għajnuna amministrattiva reċiproka fi kwistjonijiet doganali jkun iffirmat malajr kemm jista’ jkun, il-Kummissjoni tipproponi li l-Kunsill japprova l-proposta mehmuża għal deċiżjoni dwar l-iffirmar u l-konklużjoni tal-Ftehim. |Dispożizzjonijiet eżistenti fil-qasam tal-proposta L-abbozz ta' Ftehim dwar Kooperazzjoni Doganali UE-Ġappun fih id-dispożizzjonijiet ta' l-istandards dwar il-Kooperazzjoni Ġuridika, l-Għajnuna Teknika u l-Għajnuna Amministrattiva Reċiproka li kienu inklużi fi Ftehimiet dwar Kooperazzjoni Doganali u Għajnuna Amministrattiva Reċiproka preċedenti. |Il-konsistenza ma’ l-istrateġiji politiċi oħra u ma’ l-objettivi ta’ l-Unjoni Il-proposta hija konsistenti bis-sħiħ mal-politika Doganali ta' l-UE fir-rigward ta' pajjiżi terzi dwar il-Kooperazzjoni Doganali. Għandha l-għan li tissimplifika u tarmonizza l-proċeduri doganali u tipprovdi l-mezzi għall-ġlieda kontra l-frodi doganali u biex ikun hemm skambju ta' informazzjoni dwar kwistjonijiet ta' l-Għajnuna Amministrattiva Reċiproka. |IL-KONSULTAZZJONI MAL-PARTIJIET INTERESSATI U L-VALUTAZZJONI TA’ L-IMPATT |Il-konsultazzjoni mal-partijiet interessati |Il-metodi ta' konsultazzjoni, is-setturi ewlenin fil-mira u l-profil ġenerali tal-parteċipanti L-Istati Membri kienu kkonsultati regolarment fil-Grupp ta' Ħidma ta' l-Unjoni Doganali tal-Kunsill matul in-negozjati. L-OLAF, id-DĠ RELEX, id-DĠ TAL-KUMMERĊ u l-SJ irċivew il-Ftehim għal kontribut qabel ma titnieda il-Konsultazzjoni ta' Bejn is-Servizzi.. |Sinteżi tat-tweġibiet u kif kienu kkunsidrati Il-proposta fiha l-kontribut orali pprovdut mill-Istati Membri, rappreżentati fil-Grupp ta' Ħidma ta' l-Unjoni Doganali tal-Kunsill. Tirrifletti wkoll il-kontribuzzjoni rilevanti tas-servizzi tal-Kummissjoni. Il-korpi li kienu kkonsultati huma ta' l-istess fehma li l-Ftehim huwa d-dokument standard konformi mal-Ftehimiet dwar Kooperazzjoni Doganali tal-KE preċedenti ma' pajjiżi terzi. |Il-ġbir u l-użu ta’ għarfien espert |Ma kienx hemm ħtieġa ta' għarfien espert estern. |Il-valutazzjoni ta’ l-impatt Ma kienet iddisinjata l-ebda konsultazzjoni pubblika biex tifforma parti mill-istrateġija strateġika għar-relazzjonijiet doganali bejn l-UE u l-Ġappun. Madankollu, f'diversi fora u djalogi, il-partijiet interessati bħal gvernijiet, kumpaniji privati, konsultenti, assoċjazzjonijiet tal-kummerċ u federazzjonijiet ta' l-industrija, esprimew l-istennija tagħhom li l-Ftehim dwar Kooperazzjoni Doganali jkollu rwol konsiderevoli biex ikunu indirizzati diffikultajiet preżenti li l-UE u l-Ġappun jaffaċċjaw fi kwistjonijiet Doganali. Il-Ftehim se jipprovdi bażi ġuridika għall-iskambju ta' informazzjoni u għajnuna amministrattiva bejn il-partijiet kontraenti għall-applikazzjoni xierqa tal-liġi Doganali u tippreżenta xi benefiċċji u metodi ta' kooperazzjoni moderna li jistgħu jinvolvi varjetà ta' tekniċi għall-infurzar. Il-proposta se tkun strument legali neċessarju sabiex tiżgura Kooperazzjoni Doganali xierqa bejn il-KE u l-Ġappun u se tirrifletti r-rikonoxximent ta' l-iskala, l-iskop u s-sofistikazzjoni li dejjem jikbru tal-piraterija u tal-falsifikazzjoni internazzjonali u l-obbligu tal-partijiet li jtejbu l-ħarsien tal-proprjetà intelletwali, sabiex tkun żgurata il-katina tal-forniment waqt li jkun iffaċilitat il-moviment ta' prodotti leġittimi li jiġu nnegozjati madwar id-dinja kollha. |L-ELEMENTI ġURIDIċI TAL-PROPOSTA |Sinteżi ta’ l-azzjoni proposta Skond id-direttivi tal-Kunsill ta' l-1993 u jekk tkun ikkunsidrata l-importanza tar-rabtiet kummerċjali bejn il-Ġappun (wieħed mill-imsieħba kummerċjali ewlenin tagħna) u l-KE, hemm impenn li jiżgura kooperazzjoni effettiva bejn l-awtoritajiet doganali tal-Partijiet. Il-proposta mehmuża għandha l-għan li tkun adottata Deċiżjoni mill-Kunsill dwar il-ftehim bejn il-Komunità Ewropea u l-Ġappun dwar il-kooperazzjoni u l-għajnuna ammistrattiva reċiproka dwar kwistjonijiet doganali. L-adozzjoni ta' tali strument se tippermetti lill-partijiet biex jiżviluppaw kooperazzjoni doganali biex jiġġieldu kontra l-ksur doganali, il-prevenzjoni, l-investigazzjoni u l-ġlieda kontra kull ksur tal-leġiżlazzjoni doganali, is-simplifikazzjoni u l-armonizzazzjoni ta' proċeduri doganali u l-possibiltà li jkun hemm skambju ta' informazzjoni rigward attivitajiet li fi ħdan it-territorju tal-Parti l-oħra, jistgħu jirriżultaw f'reati. |Il-bażi ġuridika Skond l-Artikolu 133 tat-Trattat li jistabbilixxi l-Komunità Ewropea, meta jkun meħtieg li jiġu negozjati ftehim ma’ Stat jew Stati jew organizzazzjonijiet internazzjonali il-Kummissjoni għandha tagħmel rakkomandazzjonijiet lill-Kunsill, li għandu jawtorizza l-Kummissjoni biex tiftaħ in-negozjati meħtieġa. Il-Kunsill u l-Kummissjoni jkunu responsabbli li jiżguraw li l ftehimiet li jiġu negozjati jkunu kompatibbli mal-politika u r-regoli interni tal- Komunità. L-Artikolu 300 tat-Trattat li jistabbilixxi l-Komunità Ewropea, jistipula li l-firma u l-konklużjoni tal-ftehim għandha tkun deċiża mill-Kunsill li jaġixxi fuq maġġoranza kwalifikata fuq proposta mill-Kummissjoni. Id-Deċiżjoni tal-Kunsill tal-5 ta' April 1993 fiha d-direttivi biex isiru n-negozjati tal-Ftehimiet dwar Kooperazzjoni Doganali ma' l-imsieħba kummerċjali ewlenin ta' l-UE. |Il-prinċipju tas-sussidjarjetà Il-proposta taqa’ taħt il-kompetenza esklussiva tal-Komunità. Il-prinċipju tas-sussidjarjetà għalhekk ma japplikax. |Il-prinċipju tal-proporzjonalità Il-proposta hija konformi mal-prinċipju tal-proporzjonalità għar-raġuni(jiet) li ġejja/in. |Il-miżura proposta hija neċessarja u xierqa għall-implimentazzjoni proprja tal-Kooperazzjoni Doganali bejn il-KE u l-Ġappun. |Il-proposta tistabbilixxi mekkaniżmu ta' koordinazzjoni, il-Kumitat Konġunt tal-Kooperazzjoni Doganali, kompost minn rappreżentanti ta' l-amministrazzjonijiet tal-partijiet u rappreżentanti tal-Kummissjoni. Il-Kumitat Konġunt tal-Kooperazzjoni Doganali se jipprova jnaqqas il-piż amministrattiv tal-Ftehim waqt li jkun xieraq u proporzjonat ma' l-objettivi segwiti mill-Partijiet Kontraenti. |L-għażla ta’ l-istrumenti |Skond l-Artikolu 300 tat-Trattat tal-KE, l-iffirmar, u l-konklużjoni tal-ftehim għandhom ikunu deċiżi mill-Kunsill, li jaġixxi fuq maġġoranza kwalifikata fuq proposta mill-Kummissjoni. Id-Deċiżjoni tal-Kunsill hija l-istrument xieraq (u kienet issemmiet bħala tali mill-Kunsill f'April 1993 meta awtorizza lill-Kummissjoni biex tinnegozja f'ismu Ftehimiet dwar Kooperazzjoni Doganali ma' l-imsieħba kummerċjali ewlenin tal-KE). |L-IMPLIKAZZJONI GħALL-BAġIT |Din il-proposta ma għandha l-ebda implikazzjoni għall-baġit tal-Komunità. |INFORMAZZJONI ADDIZZJONALI |Klawżola ta’ analiżi/reviżjoni/estinzjoni awtomatika |Il-proposta ma tinkludix klawżola ta' estinzjoni. |1.  2007/0067 (ACC)Proposta għalDEĊIŻJONI TAL-KUNSILLdwar il-konklużjoni tal-Ftehim bejn il-Komunità Ewropea u l-Gvern tal-Ġappun dwar kooperazzjoni doganali u għajnuna amministrattiva reċiproka fi kwistjonjiet doganaliIL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 133, flimkien ma' l-ewwel sentenza ta' l-Artikolu 300(2) tiegħu,Wara li kkunsidra l-proposta tal-Kummissjoni,Billi l-Kunsill fil-5 ta’ April 2 1993 awtorizza lill-Kummissjoni biex tibda n-negozjati f’isem il-Komunità għal ftehimiet ta’ kooperazzjoni doganali ma' xi wħud mill-imsieħba kummerċjali ewlenin tal-Komunità Ewropea.Billi l-Ftehim bejn il-Komunità Ewropea u l-Gvern tal-Ġappun dwar il-kooperazzjoni doganali u l-għajnuna amministrattiva reċiproka fi kwistjonijiet doganali għandhom jiġu approvati,IDDEĊIEDA KIF ĠEJ:Artikolu 1Il-Ftehim bejn il-Komunità Ewropea u l-Gvern tal-Ġappun dwar il-kooperazzjoni doganali u l-għajnuna amministrattiva reċiproka fi kwistjonijiet doganali qiegħed b'hekk jiġi approvat f'isem il-Komunità Ewropea.It-test tal-Ftehim huwa mehmuż ma' din id-Deċiżjoni.Artikolu 2Il-Kummissjoni, megħjuna mir-rappreżentanti ta' l-Istati Membri, għandha tirrappreżenta l-Komunità fuq il-Kumitat Konġunt tal-Kooperazzjoni Doganali mwaqqaf skond l-Artikolu 21 tal-Ftehim.Artikolu 3Il-President tal-Kunsill huwa b’dan awtorizzat li jaħtar il-persuni li jkollhom s-setgħa li jiffirmaw l-Ftehim f'isem il-Komunità.Artikolu 4Il-President tal-Kunsill għandu jagħmel in-notifika prevista fl-Artikolu 22 tal-Ftehim f'isem il-Komunità[1].Artikolu 5Din id-Deċiżjoni għandha tiġi ppubblikata fil-Ġurnal Uffiċjali tal-Komunitajiet Ewropej.Magħmula fi Brussell,Għall-KunsillIl-PresidentANNESSFTEHIM BEJN IL-KOMUNITÁ EWROPEA U L-GVERN TAL-ĠAPPUN DWAR IL-KOOPERAZZJONI DOGANALI U L-GĦAJNUNA AMMINISTRATTIVA REĊIPROKA FI KWISTJONIJIET DOGANALIIL-KOMUNITÀ EWROPEA u L-GVERN TAL-ĠAPPUN (minn hawn ’il quddiem “il-Partijiet Kontraenti”),JIKKUNSIDRAW l-importanza tar-rabtiet kummerċjali bejn il-Ġappun u l-Komunità Ewropea (minn hawn ’il quddiem imsemmija fil-Ftehim bħala “l-Komunità”), u xewqana li jikkontribwixxu, għall-benefiċċju taż-Żewġ Partijiet Kontraenti u għall-iżvilupp armonjuż ta' dawk ir-rabtiet;JEMMNU li, sabiex jinkiseb dan l-objettiv, għandu jkun hemm impenn biex tiġi żviluppata kooperazzjoni doganali;JQISU l-iżvilupp ta’ kooperazzjoni doganali bejn il-Partijiet Kontraenti, fir-rigward ta' proċeduri doganali;JIKKUNSIDRAW li operazzjonijiet li jiksru l-leġiżlazzjoni doganali jippreġudikaw l-interessi ekonomiċi, fiskali u kummerċjali taż-żewġ Partijiet Kontraenti, u jgħarrfu l-importanza li jiżguraw il-valutazzjoni eżatta tad-dazji doganali u taxxi oħra;KONVINTI li azzjoni kontra dawn l-operazzjonijiet tista’ ssir aktar effettiva permezz ta’ kooperazzjoni bejn l-awtoritajiet doganali;JGĦARFU r-rwol sinifikanti ta’ l-awtoritajiet doganali u l-importanza tal-proċeduri doganali fil-promozzjoni tal-faċilitazzjoni tal-kummerċ;IKKUNSIDRAW l-ogħla livell ta' impenn taż-Żewġ Partijiet Kontraenti għal azzjonijiet doganali u kooperazzjoni fil-ġlieda kontra l-ksur tad-drittijiet tal-proprjetà intelletwali;IKKUNSIDRAW l-obbligi imposti taħt il-konvenzjonijiet internazzjonali diġà aċċettati u applikati mill-Partijiet Kontraenti, kif ukoll attivitajiet relatati mad-dwana li twettqu mill-Organizzazzjoni Dinjija tal-Kummerċ (minn hawn ’il quddiem imsemmija f’dan il-Ftehim bħala “d-WTO”;IKKUNSIDRAW ir-Rakkomandazzjoni tal-Kunsill għall-Kooperazzjoni Doganali (minn hawn ’il quddiem imsemmi f'dan il-Ftehim bħala "s-CCC") dwar l-Għajnuna Amministrattiva Reċiproka tal-5 ta' Diċembru, 1953;BILLI fl-1991 id-Dikjarazzjoni Konġunta dwar ir-Relazzjonijiet bejn il-Komunità Ewropea u l-Istati Membri tagħha u l-Ġappun ipprovdiet linji ta’ gwida ġenerali għar-relazzjoni u stabbiliet objettivi proċedurali biex tiżviluppa ulterjorment ir-relazzjonijiet;FTIEHMU KIF ĠEJ:TITOLU I DISPOŻIZZJONIJIET ĠENERALIArtikolu 1Id-definizzjonijietGħall-iskop ta' dan il-Ftehim:a) “il-leġiżlazzjoni doganali” tfisser kull liġi u regolament tal-Ġappun jew tal-Komunità, li tirregola l-importazzjoni, l-esportazzjoni u t-tranżitu ta’ oġġetti u t-tqegħid ta’ oġġetti taħt kwalunkwe proċedura doganali oħra, li tinkludi l-miżuri ta’ projbizzjoni, restrizzjoni u kontrolli li jaqgħu taħt il-kompetenza ta’ l-awtoritajiet doganali;b) “il-liġijiet u r-regolamenti tal-Parti Kontraenti” u “il-liġijiet u r-regolamenti ta’ kull Parti Kontraenti” jfissru l-liġijiet u r-regolamenti tal-Ġappun jew il-liġijiet u r-regolamenti tal-Komunità, skond kif jeħtieġ il-kuntest;c) “l-awtorità doganali” tfisser, il-Ministeru tal-Finanzi u, fil-Komunità, is-servizzi kompetenti tal-Kummissjoni tal-Komunitajiet Ewropej li huma responsabbli għal kwistjonijiet doganali u l-awtoritajiet doganali ta' l-Istati Membri tal-Komunità;d) “l-awtorità applikanti” tfisser awtorità doganali ta' waħda mill-Partijiet Kontraenti li fuq il-bażi ta' dan il-Ftehim, tressaq talba għall-għajnuna;e) “l-awtorità mitluba” tfisser awtorità doganali ta' waħda mill-Partijiet Kontraenti li fuq il-bażi ta' dan il-Ftehim, tressaq talba għall-għajnuna;f) " data personali" tfisser l-informazzjoni kollha marbuta ma' individwu identifikat jew identifikabbli;g) "operazzjoni bi ksur tal-leġiżlazzjoni doganali" tfisser kull ksur jew tentattiv ta’ ksur tal-leġiżlazzjoni doganali;h) “persuna” tfisser kull persuna naturali, kull persuna legali, jew kull entità oħra mingħajr personalità legali kostitwita jew organizzata taħt il-liġijiet u r-regolamenti ta’ kull Parti Kontraenti, li twettaq l-importazzjoni, l-esportazzjoni, jew it-tranżitu ta’ oġġetti; ui) “informazzjoni” tfisser data , dokumenti, rapporti, u komunikazzjonijiet oħra fi kwalunkwe format li jinkludu kopji elettroniċi tagħhom.Artikolu 2L-Applikazzjoni TerritorjaliDan il-Ftehim għandu japplika, min-naħa l-waħda, għat-territorju tal-Ġappun li fih il-leġiżlazzjoni doganali tiegħu tinsab fis-seħħ, u min-naħa l-oħra, għat-territorji fejn it-Trattat li jistabbilixxi l-Komunità Ewropea huwa applikat u taħt il-kundizzjonijiet stipulati f’dan it-Trattat.Artikolu 3L-ImplimentazzjoniDan il-Ftehim għandu jiġi implimentat mill-Partijiet Kontraenti f’konformità mal-liġijiet u r-regolamenti ta’ kull Parti Kontraenti, u fi ħdan ir-riżorsi disponibbli ta’ l-awtoritajiet doganali rispettivi tagħhom.Artikolu 4Firxa ta' applikazzjoni tal-kooperazzjoni1. F'dan il-Ftehim, kooperazzjoni doganali għandha tkopri kull kwistjoni marbuta ma' l-applikazzjoni ta' leġiżlazzjoni doganali.2. Il-Partijiet Kontraenti permezz ta’ l-awtoritajiet tagħhom jimpenjaw ruħhom li jiżviluppaw kooperazzjoni doganali. B’mod partikolari, il-Partijiet Kontraenti se jikkooperaw biex:(a) jistabbilixxu u jżommu kanali ta’ komunikazzjoni bejn l-awtoritajiet doganali tagħhom biex jiffaċilitaw l-iskambju sigur u rapidu ta' l-informazzjoni;(b) jiffaċilitaw koordinazzjoni effettiva bejn l-awtoritajiet doganali tagħhom; u(c) kull kwistjoni amministrattiva oħra marbuta ma’ dan il-Ftehim li minn żmien għal żmien tista’ teħtieġ l-azzjoni konġunta tagħhom.3. Il-Partijiet Kontraenti jimpenjaw ruħhom ukoll li jwettqu sforzi ta’ kooperazzjoni permezz ta’ l-awtoritajiet doganali tagħhom biex jiżviluppaw azzjonijiet li jiffaċilitaw il-kummerċ fil-qasam tad-dwana f’konformità ma’ l-istandards internazzjonali.Artikolu 5Firxa ta' applikazzjoni ta’ l-għajnuna1. Permezz ta’ l-awtoritajiet doganali, il-Partijiet Kontraenti għandhom jassistu lil xulxin, fl-oqsma fi ħdan il-kompetenza tagħhom u fi ħdan il-limiti tar-riżorsi disponibbli, u fil-mod u taħt il-kundizzjonijiet stipulati f'dan il-Ftehim, biex jiżguraw l-applikazzjoni korretta tal-leġiżlazzjoni doganali, b'mod partikolari billi jipprevjenu, jinvestigaw u jiġġieldu kontra operazzjonijiet li jiksru dik il-leġiżlazzjoni.2. Għajnuna fi kwistjonijiet doganali li jaqgħu taħt dan il-Ftehim għandha tiġi pprovduta bejn l-awtoritajiet doganali tal-Partijiet Kontraenti, li huma kompetenti għall-applikazzjoni ta' dan il-Ftehim. Din ma tippreġudikax id-drittijiet u l-obbligi ta' ebda Parti Kontraenti dwar l-għajnuna reċiproka fi kwistjonijiet kriminali taħt il-ftehimiet internazzjonali jew il-liġijiet u r-regolamenti ta’ kull Parti Kontraenti. Lanqas ma tkopri informazzjoni miksuba taħt setgħat mwettqa fuq talba ta’ awtorità ġudizzjarja.3. Għajnuna biex jiġu rkuprati d-dazji, it-taxxi u l-mutli mhijiex koperta minn dan il-Ftehim.Artikolu 6Relazzjoni ma’ ftehimiet internazzjonali oħra1. Id-dispożizzjoni ta’ dan il-Ftehim ma għandhiex taffettwa d-drittijiet u l-obbligi ta' ebda Parti Kontraenti taħt kwalunkwe ftehim internazzjonali ieħor.2. Minkejja d-dispożizzjonijiet tal-paragrafu 1, id-dispożizzjonijiet ta' dan il-ftehim għandu jkollhom preċedenza fuq id-dispożizzjonijiet ta’ kwalunkwe ftehim bilaterali dwar il-kooperazzjoni doganali u l-għajnuna amministrattiva reċiproka li ġie jew seta' ġie konkluż bejn l-Istati Membri individwali tal-Komunità u l-Ġappun, safejn id-dispożizzjonijiet ta' dan ta' l-aħħar mhumiex kompatibbli ma' dawk ta’ dan il-Ftehim.3. Id-dispożizzjonijiet ta’ dan il-Ftehim ma għandhomx jaffettwaw id-dispożizzjonijiet tal-Komunità li jirregolaw il-komunikazzjoni bejn is-servizzi kompetenti tal-Kummissjoni u l-awtoritajiet doganali ta’ l-Istati Membri tal-Komunità ta’ kwalunkwe informazzjoni miksuba taħt dan il-Ftehim li jista’ jkun ta’ interess għall-Komunità.TITOLU II KOOPERAZZJONI DOGANALIArtikolu 7Kooperazzjoni fi proċeduri doganaliGħall-fini tal-faċilitazzjoni tal-moviment leġittimu ta’ oġġetti, l-awtoritajiet doganali għandhom iwettqu skambju ta’ informazzjoni u għarfien espert dwar miżuri biex itejbu t-tekniki u proċeduri doganali u dwar sistemi kompjuterizzati f'konformità mad-dispożizzjonijiet ta’ dan il-Ftehim.Artikolu 8Kooperazzjoni teknikaL-awtoritajiet doganali jistgħu jipprovdu kooperazzjoni teknika wieħed lill-ieħor u jwettqu skambju tal-personal u ta’ għarfien espert dwar miżuri biex jitjiebu t-tekniki u l-proċeduri doganali u dwar sistemi kompjuterizzati bil-għan li jiksbu dawn l-objettivi f’konformità mad-dispożizzjonijiet ta’ dan il-Ftehim.Artikolu 9Diskussjonijiet f’ organizzazzjonijiet internazzjonaliL-awtoritajiet doganali għandhom ifittxu li jiżviluppaw u jsaħħu l-kooperazzjoni tagħhom dwar temi ta' interess komuni bil-għan li jiffaċilitaw diskussjonijiet dwar kwistjonijiet doganali fil-qafas ta' organizzazzjonijiet ta' rilevanza internazzjonali bħas-CCC u d-WTO.TITOLU III GĦAJNUNA AMMINISTRATTIVA REĊIPROKAArtikolu 10L-għajnuna fuq talba1. Fuq talba ta’ l-awtorità applikanti, l-awtorità mitluba għandha tipprovdiha b’kull informazzjoni rilevanti li tista’ tippermettilha tiżgura li l-leġiżlazzjoni doganali tal-Partijiet Kontraenti ta’ l-awtorità applikanti tkun applikata korrettament, inkluża informazzjoni li għandha x’taqsam ma’ attivitajiet suspettati jew ippjanati li huma jew jistgħu jkunu operazzjonijiet li jiksru tali leġiżlazzjoni doganali.B’mod partikolari, meta mitluba, l-awtorità mitluba għandha tforni informazzjoni lill-awtorità applikanti dwar l-attivitajiet li jistgħu jirriżultaw f’operazzjonijiet li jiksru l-leġiżlazzjoni doganali tal-Partijiet Kontraenti ta’ l-awtorità applikanti, pereżempju, dikjarazzjonijiet doganali u ċertifikati ta’ oriġini mhux korretti, irċevuti, jew dokumenti oħra magħrufa li huma, jew issuspettati li huma, inkorretti jew iffalsifikati.2. Fuq it-talba ta' l-awtorità applikanti, l-awtorità mitluba għandha tinfurmaha jekk:(a) oġġetti esportati mit-territorju ta' waħda mill-Partijiet Kontraenti jkunu ġew importati kif suppost fil-Parti l-oħra, u tispeċifika fejn xieraq, il-proċedura doganali applikata għall-oġġetti; u(b) oġġetti importati mit-territorju ta' waħda mill-Partijiet Kontraenti jkunu ġew esportati kif suppost fil-Parti l-oħra, u tispeċifika fejn xieraq, il-proċedura doganali applikata għall-oġġetti;3. Fuq it-talba ta’ l-awtorità applikanti, l-awtorità mitluba għandha, fi ħdan il-qafas tal-liġijiet u r-regolamenti tal-Parti Kontraenti ta’ l-awtorità mitluba, tipprovdi informazzjoni u teżerċita sorveljanza speċjali ta’:(a) persuni li dwarhom hemm bażi raġjonevoli biex wieħed jemmen li huma involuti jew kienu involuti f’operazzjonijiet li jiksru l-leġiżlazzjoni doganali tal-Parti Kontraenti ta’ l-awtorità applikanti;(b) postijiet fejn ħażniet ta' oġġetti kienu jew jistgħu jiġu maħżuna jew assemblati b'tali mod li jkun hemm bażi raġjonevoli biex wieħed jemmen li dawn l-oġġetti huma intiżi biex jintużaw f'operazzjonijiet li jiksru l-leġiżlazzjoni doganali tal-Parti Kontraenti ta' l-awtorità applikanti;(c) oġġetti li huma jew li jistgħu jiġu ttrasportati b'tali mod li jkun hemm bażi raġjonevoli biex wieħed jemmen li dawn l-oġġetti huma intiżi biex jintużaw f’operazzjonijiet li jiksru l-leġiżlazzjoni doganali tal-Parti Kontraenti ta’ l-awtorità applikanti; u(d) mezzi ta' trasport li jintużaw jew jistgħu jintużaw b'tali mod li jkun hemm bażi raġjonevoli biex wieħed jemmen li huma intiżi biex jintużaw f’operazzjonijiet li jiksru l-leġiżlazzjoni doganali tal-Parti Kontraenti ta’ l-awtorità applikanti.Artikolu 11Għajnuna spontanjaIl-Partijiet Kontraenti għandhom jgħinu lil xulxin, fuq inizjattiva tagħhom stess u f’konformità mal-liġijiet u r-regolamenti ta’ kull Parti Kontraenti jekk dan jikkunsidrawh meħtieġ għall-applikazzjoni korretta tal-leġiżlazzjoni doganali, b’mod partikolari f’sitwazzjonijiet li jistgħu jinvolvu ħsara konsiderevoli għall-ekonomija, is-saħħa pubblika, is-sigurtà pubblika, jew interessi vitali simili tal-Parti Kontraenti l-oħra, partikolarment billi jipprovdu informazzjoni misjuba li għandha x’taqsam ma’:(a) attivitajiet li huma jew jidhru li huma attivitajiet li jiksru l-leġiżlazzjoni doganali u li jistgħu jkunu ta' interess għall-Parti Kontraenti l-oħra;(b) mezzi jew metodi ġodda użati fit-twettiq ta' attivitajiet li jiksru l-liġijiet doganali;(c) oġġetti magħrufa li huma suġġetti għal operazzjonijiet li jiksru l-liġijiet doganali;(d) persuni li dwarhom hemm bażi raġjonevoli biex wieħed jemmen li huma involuti jew kienu involuti f’operazzjonijiet li jiksru l-liġijiet doganali; u(e) mezzi ta' trasport li dwarhom hemm bażi raġjonevoli biex wieħed jemmen li huma, kienu jew jistgħu jkunu involuti f’operazzjonijiet li jiksru l-liġijiet doganali.Artikolu 12Forma u sustanza tat-talbiet għall-għajnuna1. Talbiet skond dan il-Ftehim għandhom isiru bil-miktub. It-talbiet għandhom ikunu akkumpanjati mid-dokumenti meħtieġa sabiex jippermettu l-konformità mat-talba. Meta l-urġenza tas-sitwazzjoni titlob hekk, jistgħu jiġu aċċettati talbiet orali, iżda dawn iridu jiġu kkonfermati bil-miktub minnufih.2. Talbiet skond il-paragrafu 1 għandhom jinkludu l-informazzjoni li ġejja:2.  l-awtorità applikanti;3.  l-azzjoni mitluba;4.  l-iskop u r-raġuni għat-talba;5.  indikazzjonijiet kemm jista' jkun preċiżi u komprensivi dwar il-persuni li jkunu l-mira ta' l-investigazzjonijiet;6.  sommarju tal-fatti rilevanti u tal-mistoqsijiet li jkunu diġà saru; u7.  elementi legali involuti.3. It-talbiet għandhom ikunu sottomessi b’lingwa aċċettabbli kemm mill-awtorità mitluba kif ukoll mill-awtorità applikanti. Dan ir-rekwiżit jista’ japplika wkoll, safejn huwa meħtieġ, għal kull dokument li jakkumpanja t-talba taħt paragrafu 1.4. Jekk talba ma tissodisfax ir-rekwiżit formali stipulat hawn fuq, il-korrezzjoni jew it-tlestija sħiħa tagħha tista’ tintalab; sadanittant miżuri ta’ prekawzjoni jistgħu jittieħdu mill-awtorità mitluba.Artikolu 13Twettiq tat-talbiet1. Sabiex tkun konformi ma’ talba għall-għajnuna, l-awtorità mitluba għandha, fi ħdan il-limiti tal-kompetenza u tar-riżorsi disponibbli tagħha, tieħu l-miżuri raġjonevoli kollha billi tforni l-informazzjoni li diġà tkun fil-pussess tagħha, billi tagħmel stħarriġiet xierqa jew billi twettaq l-arranġamenti għalihom biex dawn ikunu jistgħu jseħħu.2. Talbiet għall-għajnuna għandhom jitwettqu skond il-liġijiet u r-regolamenti tal-Parti Kontraenti ta’ l-awtorità mitluba.3. Uffiċjali awtorizzati kif xieraq mill-awtorità applikanti, bi ftehim ma’ l-awtorità mitluba u suġġetti għall-kundizzjonijiet stipulati minn din ta’ l-aħħar, jistgħu jkunu preżenti biex jiksbu fl-uffiċċji ta’ l-awtorità mitluba, informazzjoni relatata ma’ attivitajiet li huma jew jistgħu jkunu operazzjonijiet li jiksru l-leġiżlazzjoni doganali li l-awtorità applikanti teħtieġ għall-iskop ta’ dan il-Ftehim.4. Uffiċjali awtorizzati kif xieraq mill-awtorità applikanti, bi ftehim ma’ l-awtorità mitluba u konformi mal-kundizzjonijiet stipulati minn din ta’ l-aħħar, f’każijiet speċifiċi jistgħu jkunu preżenti għall-istħarriġiet mwettqa fil-ġurisdizzjoni ta' l-awtorità mitluba.5. Fl-eventwalità li t-talba ma tistax tintlaqa’, l-awtorità appplikanti għandha tkun innotifikata immedjatament b’dan il-fatt permezz ta’ stqarrija li jkun fiha r-raġunijiet. L-istqarrija tista’ tkun akkumpanjata bl-informazzjoni rilevanti li l-awtorità mitluba tikkunsidra li tista’ tkun ta’ għajnuna għall-awtorità applikanti.6. L-awtorità mitluba fuq talba ta’ l-awtorità applikanti u meta jidhrilha xieraq, għandha tavża lill-awtorità applikanti bil-ħin u l-post ta’ l-azzjoni li se tieħu bħala rispons għat-talba għall-għajnuna, sabiex tali azzjoni tkun tista’ tiġi kkoordinata.Artikolu 14Mod li bih l-informazzjoni għandha tiġi kkomunikata1. L-awtorità mitluba għandha tikkomunika r-riżultati ta’ l-istaħarriġiet lill-awtorità applikanti bil-miktub flimkien mad-dokumenti rilevanti jew materjal ieħor.2. Din l-informazzjoni tista’ tkun f’forma kompjuterizzataArtikolu 15Derogi mill-obbligu li tipprovdi għajnuna1. Għajnuna tista’ tiġi rrifjutata jew miżmuma, jew tingħata suġġetta għas-sodisfazzjon ta' ċerti kundizzjonijiet jew rekwiżiti, f'każijiet fejn il-Parti Kontraenti ta' l-awtorità mitluba hija ta’ l-opinjoni li l-għajnuna taħt dan il-Ftehim tikser il-sovranità tal-Ġappun jew ta’ Stat Membru tal-Komunità, fuq it-territorju, il-politika pubblika, jew interess essenzjali ieħor bħal dak imsemmi fl-Artikolu 16(2).B’mod partikolari, kull Parti Kontraenti tista’ tillimita l-informazzjoni li tikkomunika lill-Parti Kontraenti l-oħra meta l-Parti Kontraenti msemmija l-aħħar ma tkunx fil-qagħda li tagħti l-assigurazzjoni mitluba mill-Parti Kontraenti msemmija l-ewwel, fir-rigward tal-kunfidenzjalità jew l-limitazzjonijiet ta’ l-iskopijiet li għalihom tkun se tintuża l-informazzjoni.2. L-għajnuna tista’ tinżamm mill-awtorità mitluba fuq il-bażi li toħloq interferenza ma’ l-investigazzjoni li tkun għaddejja, inkluża l-investigazzjoni mill-aġenziji rilevanti ta’ l-infurzar tal-liġi, proċedimenti ta’ prosekuzzjoni jew ġudizzjarji u amministrattivi. F'każ ta' dan it-tip, l-awtorità mitluba għandha tikkonsulta ma' l-awtorità applikanti sabiex tiddetermina jekk l-għajnuna tistax tingħata suġġetta għal tali termini jew kundizzjonijiet kif l-awtorità mitluba tista’ teħtieġ.3. Meta l-awtorità applikanti titlob għajnuna li hi nnifisha ma tkunx tista' tipprovdi jekk mitluba tagħmel hekk, din għandha tiġbed l-attenzjoni għal dan il-fatt fit-talba tagħha. Imbagħad id-deċiżjoni biex tiddeċiedi kif tirrispondi għal talba simili għandha titħalla f’idejn l-awtorità mitluba.4. Għall-każijiet imsemmija fil-paragrafi 1 u 2, id-deċiżjoni ta’ l-awtorità applikanti u r-raġunijiet tagħha jridu jiġu kkomunikati lill-awtorità applikanti mingħajr dewmien żejjed.Artikolu 16Skambju ta' informazzjoni u kunfidenzjalità1. Kull informazzjoni kkomunikata fi kwalunkwe forma skond dan il-Ftehim għandha tiġi ttrattata bħala ta’ natura kunfidenzjali, li tiddependi fuq il-liġijiet u r-regolamenti ta’ kull Parti Kontraenti u għandha tgawdi mill-ħarsien estiż għal tagħrif simili taħt il-liġijiet u r-regolamenti rilevanti tal-Parti Kontraenti ta’ l-awtorità doganali li tkun irċevietu u d-dispożizzjonijiet korrispondenti li japplikaw għall-awtoritajiet tal-Komunità, sakemm il-Parti Kontraenti li tipprovdi t-tagħrif tagħti kunsens qabel ma’ joħroġ tali tagħrif.2. Jista' jsir skambju ta' tagħrif personali biss meta l-Parti Kontraenti li tista’ tirċievi dan it-tagħrif timpenja ruħha li tħares tali tagħrif għall-inqas bl-istess mod ta’ dak applikabbli għal dak il-każ partikolari fil-Parti Kontraenti li tista' tfornih. Il-Parti Kontraenti li tista’ tforni t-tagħrif ma għandha tistipula ebda rekwiżiti li huma aktar onerużi minn dawk applikabbli għaliha fil-ġurisdizzjoni tagħha stess.Il-Partijiet Kontraneti għandhom jikkomunikaw lil xulxin it-tagħrif dwar il-liġijiet u r-regolamenti ta' kull Parti Kontraenti, inkluż fejn xieraq, dawk fl-Istati Membri tal-Komunità.3. It-tagħrif miksub għandu jintuża biss għall-iskopijiet ta’ dan il-Ftehim. Meta waħda mill-Partijiet Kontraenti tixtieq tuża tali tagħrif għal skopijiet oħra, għandha tikseb kunsens minn qabel bil-miktub ta’ l-awtorità doganali li pprovdiet it-tagħrif. Tali użu għandu mbagħad ikun suġġett għal kwalunkwe restrizzjoniji stipulata minn dik l-awtorità.4. Paragrafu tlieta ma jwaqqafx l-użu ta’ informazzjoni miksuba b'konformità ma’ dan il-Ftehim, bħala evidenza fi proċedimenti amministrattivi istitwiti sussegwentement fir-rigward ta’ operazzjonijiet li jiksru l-leġiżlazzjoni doganali. Għalhekk, il-Partijiet Kontraenti, fir-reġistri tagħhom ta’ evidenza, rapporti u xhieda u fil-proċedimenti amministrattivi, jistgħu jużaw bħala evidenza t-tagħrif miksub b’konformità mad-dispożizzjonijiet ta’ dan il-Ftehim. L-awtorità doganali li forniet dan it-tagħrif se tkun innotifikata b'tali użu.5. Minkejja Paragrafu 3 ta’ dan l-Artikolu, sakemm mhux innotifikat mod ieħor mill-awtorità doganali li tipprovdi t-tagħrif, l-awtorità doganali li tirċievi t-tagħrif tista’ tipprovdi t-tagħrif miksub lill-aġenziji ta’ infurzar tal-liġi rilevanti tal-Parti Kontraenti tagħha skond dan il-Ftehim. Dawn l-aġenziji jistgħu jużaw dan it-tagħrif biss għall-applikazzjoni korretta ta’ leġiżlazzjoni doganali u għandha tkun suġġetta għall-kondizzjonijiet stipulati fl-Artikolu 16 u 17 ta’ dan il-Ftehim.6. Dan l-Artikolu ma jwaqqafx l-użu jew ir-rilaxx ta’ tagħrif sa tal-punt li jkun hemm obbligu biex dan isir taħt il-liġijiet u r-regolamenti tal-Parti Kontraenti ta’ l-awtorità doganali li rċevietha. Tali awtorità doganali għandha, kull meta possibbli, tavża bil-quddiem bi kwalunkwe rilaxx ta’ tagħrif lill-awtorità doganali li pprovdiet it-tagħrif.Kull meta xieraq il-Parti Kontraenti li tirċievi t-tagħrif għandha, sakemm mhux miftiehem mod ieħor mill-Parti Kontraenti li pprovdiet t-tagħrif, tuża l-miżuri kollha taħt il-liġijiet u r-regolamenti applikabbli tal-Parti Kontraenti preċedenti biex tassigura l-kunfidenzjalità tat-tagħrif u biex tħares d- data personali fir-rigward ta’ applikazzjonijiet minn parti terza jew minn awtoritajiet oħra biex jiġi rilaxxat it-tagħrif kkonċernat.Artikolu 17Proċeduri kriminaliInformazzjoni pprovduta mill-awtorità doganali ta' Parti Kontraenti għall-awtorità doganali tal-Parti Kontraenti l-oħra skond dan il-Ftehim ma għandhiex tintuża mill-Parti Kontraenti msemmija l-aħħar, fi proċeduri kriminali mwettqa minn qorti jew imħallef.Artikolu 18Spejjeż marbuta ma’ l-Għajnuna1. Spejjeż imġarrba fl-implimentazzjoni ta’ dan il-Ftehim għandhom jaqgħu fuq il-Partijiet Kontraenti rispettivi.2. Jekk matul it-twettiq ta’ talba jidher ċar li l-finalizzazzjoni ta’ twettiq ta’ talba se twassal għal spejjeż ta’ natura straordinarja, l-awtoritajiet doganali għandhom jikkonsultaw biex jiddeterminaw it-termini u l-kundizzjonijiet li taħthom it-twettiq jista’ jitkompla.TITOLO IV DISPOŻIZZJONIJIET FINALIArtikolu 19L-intestaturiL-intestaturi tat-Titli u ta’ l-Artikoli ta’ dan il-Ftehim huma mdaħħla biss għall-konvenjenza ta’ referenza u ma għandhomx jaffettwaw l-interpretazzjoni ta’ dan il-Ftehim.Artikolu 20Il-KonsultazzjoniKull kwistjoni jew tilwima li għandha x'taqsam ma' l-interpretazzjoni jew l-implimentazzjoni ta' dan il-Ftehim għandha tiġi solvuta b'konsultazzjoni reċiproka bejn il-Partijiet Kontraenti.Artikolu 21Il-Kumitat Konġunt għall-Kooperazzjoni Doganali1. Kumitat Konġunt għall-Kooperazzjoni Doganali huwa hawnhekk stabbilit, u jikkonsisti f’uffiċjali mill-Ministeru tal-Finanzi u l-Ministeru ta' l-Affarijiet Barranin tal-Ġappun u minn uffiċjali tal-Komunità Ewropea responsabbli għall-kwistjonijiet doganali. Uffiċjali oħra ta’ kull Parti Kontraenti bl-għarfien espert meħtieġ rilevanti għall-kwistjonijiet li se jiġu diskussi jistgħu jiġu inklużi fuq bażi ad hoc . Il-Kumitat se jiltaqa, f’data u b’aġenda, stabbilita b’kunsens reċiproku.2. Il-Kumitat Konġunt għall-Kooperazzjoni Doganali inter alia se:(a) jara li l-Ftehim jitħaddem kif suppost;(b) jieħu l-miżuri meħtieġa għall-kooperazzjoni doganali f’konformità ma’ l-għanijiet ta’ dan il-Ftehim;(c) jwettaq skambju ta’ opinjonijiet dwar kull punt ta’ interess komuni li għandu x’jaqsam mal-kooperazzjoni doganali, li jinkludi miżuri fil-ġejjieni u r-riżorsi għalihom;(d) jirrakkomanda soluzzjonijiet immirati li jiksbu l-għanijiet ta’ dan il-Ftehim; u(e) jadotta r-regoli ta’ proċedura interni tiegħu.Artikolu 22Dħul fis-seħħ u perjodu ta’ validità1. Dan il-Ftehim għandu jidħol fis-seħħ fl-ewwel jum tax-xahar wara l-jum li fih il-Partijiet Kontraenti jinnotifikaw lil xulxin it-tmiem tal-proċeduri meħtieġa għal dan l-iskop permezz ta’ skambju ta’ noti diplomatiċi bejniethom.2. Dan il-Ftehim jista’ jiġi emendat b’kunsens reċiproku tal-Partijiet Kontraenti permezz ta' skambju ta' noti diplomatiċi bejniethom. L-emendi se jidħlu fis-seħħ fi ħdan l-istess kundizzjonijiet kif imsemmi fil-paragrafu 1, sakemm mhux miftiehem mod ieħor mill-Partijiet Kontraenti.3. Kull Parti Kontraenti tista’ tittermina dan il-Ftehim billi tagħti avviż lill-Parti l-oħra bil-miktub. It-terminazzjoni għandha sseħħ tliet xhur mid-data tan-notifika lill-Parti Kontraenti l-oħra. Talbiet għall-għajnuna li jkunu waslu qabel it-terminazzjoni ta’ dan il-Ftehim għandhom jiġu pproċessati f’konformità mad-dispożizzjonijiet ta’ dan il-Ftehim.Artikolu 23Testijiet AwtentiċiDan il-Ftehim għandu jitfassal f'żewġ kopji bil-Bulgaru, iċ-Ċek, id-Daniż, l-Olandiż, l-Ingliż, l-Estonjan, il-Finlandiż, il-Franċiż, il-Ġermaniż, il-Grieg, l-Ungeriż, it-Taljan, il-Latvjan, il-Litwan, il-Malti, il-Pollakk, il-Portugiż, ir-Rumen, is-Slovakk, is-Sloven, l-Ispanjol, l-Iżvediż u l-Ġappuniż, b’kull testi ikun ugwalment awtentiku. F’każ ta’ diverġenza ta’ interpretazzjoni, it-test Ingliż u Ġappuniż għandhom jgħelbu l-lingwi l-oħra.B' xhieda ta' dan, is-sottoskritti, debitament awtorizzati biex jagħmlu dan, iffirmaw dan il-Ftehim.Magħmul fi Brussell,Għall-Komunità Ewropea | Għall-Gvern tal-Ġappun | [1] Id-data tad-dħul fis-seħħ tal-Ftehim għandha tiġi ppubblikata fil- Ġurnal Uffiċjali tal-Komunitajiet Ewropej mis-Segretarjat Ġenerali tal-Kunsill.


Avviż Legali Importanti

|

52007PC0815

Proposta għal deċiżjoni tal-Kunsill li tawtorizza t-tqegħid fis-suq ta’ prodotti li fihom, jikkonsistu minn, jew ikunu prodotti minn qamħirrun modifikat ġenetikament MON863xMON8 10 (MON-ØØ863-5xMON-ØØ81Ø-6) skond ir-Regolament (KE) Nru 1829/2003 tal-Parlament Ewropew u tal-Kunsill (It-testi Franċiżi u Olandiżi biss huma awtentiċi)  /* KUMM/2007/0815 finali */

	[pic] | KUMMISSJONI TAL-KOMUNITAJIET EWROPEJ |Brussel 18.12.2007KUMM(2007) 815 finaliProposta għalDEĊIŻJONI TAL-KUNSILLli tawtorizza t-tqegħid fis-suq ta’ prodotti li fihom, jikkonsistu minn, jew ikunu prodotti minn qamħirrun modifikat ġenetikament MON863xMON8 10 (MON-ØØ863-5xMON-ØØ81Ø-6) skond ir-Regolament (KE) Nru 1829/2003 tal-Parlament Ewropew u tal-Kunsill(It-testi Franċiżi u Olandiżi biss huma awtentiċi)(preżentata mill-Kummissjoni)MEMORANDUM TA’ SPJEGAZZJONIIl-proposta għal Deċiżjoni tal-Kunsill annessa tikkonċerna l-ikel u l-għalf li jkun fihom, ikunu jikkonsisti minn, jew li jkunu prodotti minn qamħirrun modifikat ġenetikament MON863xMON810, li dwaru tressqet talba għat-tqegħid tiegħu fis-suq minn Monsanto Europe S.A. lill-awtoritajiet kompetenti tal-Ġermanja fl-24 ta' Ġunju 2004, skond ir-Regolament (KE) Nru 1829/2003 dwar dwar ikel u għalf modifikat ġenetikament.Il-proposta mehmuża tikkonċerna wkoll it-tqegħid fis-suq ta’ prodotti oħrajn li fihom jew jikkonsistu mill-qamħirrun MON863xMON810 għall-istess użi bħal kwalunkwe qamħirrun ieħor bl-eċċezzjoni tal-kultivazzjoni.Fil-31 ta’ Marzu 2006, l-Awtorità Ewropea għas-Sigurtà ta’ l-Ikel (‘l-EFSA’) tat opinjoni favorevoli skond l-Artikoli 6 u 18 tar-Regolament (KE) Nru 1829/2003 u kkonkludiet li mhux probabbli li t-tqegħid fis-suq tal-prodotti li fihom, li jikkonsistu, jew prodotti mill-qamħirrun MON863xMON810 kif deskritt fl-applikazzjoni se jkollhom effetti negattivi fuq is-saħħa tal-bniedem jew ta’ l-annimali jew fuq l-ambjent[1].F'Ottubru 2006, l-EFSA ppubblikat kjarifiki dettaljati dwar kif il-kummenti ta' l-awtoritajiet kompetenti ta' l-Istati Membri tqiesu fl-opinjoni tagħha.Fit-13 ta’ April 2007, l-EFSA kkonfermat mill-ġdid li l-użu tal-ġene bħala markatur selezzjonabbli fil-pjanti modifikati ġenetikament ma joħloqx riskju għas-saħħa tal-bniedem u ta’ l-annimali jew l-ambjent.Fit-28 ta’ Ġunju 2007, wara pubblikazzjoni xjentifika rigward l-analiżi mill-ġdid ta' l-istudju għall-firien ta' 90 ġurnata tal-MON 863 u l-mistoqsijiet dwar is-sigurtà ta’ MON 863, l-EFSA kkonfermat il-valutazzjoni tas-sigurtà favorevoli tagħha ta’ qabel dwar il-qamħirrun MON 863.F’dan l-isfond, tressaq għall-vot abbozz ta' Deċiżjoni tal-Kummissjoni li tawtorizza t-tqegħid fis-suq Komunitarju ta' prodotti li fihom, jikkonsistu minn, jew prodotti minn qamħirrun MON863xMON810 modifikat ġenetikament quddiem il-Kumitat Permanenti għall-Katina Alimentari u s-Saħħa ta' l-Annimali nhar l-10 ta’ Ottubru 2007. Il-Kumitat ma ta l-ebda opinjoni: tnax-il Stat Membru (149 vot) ivvutaw favur, ħdax-il Stat Membru (119 vot) vvutaw kontra u erba’ Stati Membri (77 vot) ma vvutawx.Għaldaqstant, skond l-Artikolu 35(2) tar-Regolament (KE) Nru 1829/2003 u bi qbil ma’ l-Artikolu 5 tas-Deċiżjoni tal-Kunsill 1999/468/KE modifikata mid-Deċiżjoni tal-Kunsill 2006/512/KE, il-Kummissjoni jeħtiġilha li tressaq proposta lill-Kunsill relatata mal-miżuri li għandhom jittieħdu, u l-Kunsill ikollu tliet xhur biex jaġixxi permezz ta’ maġġoranza kwalifikata, u jinforma lill-Parlament.Proposta għalDEĊIŻJONI TAL-KUNSILLli tawtorizza t-tqegħid fis-suq ta’ prodotti li fihom, jikkonsistu minn, jew ikunu prodotti minn qamħirrun modifikat ġenetikament MON863xMON8 10 (MON-ØØ863-5xMON-ØØ81Ø-6) skond ir-Regolament (KE) Nru 1829/2003 tal-Parlament Ewropew u tal-Kunsill(It-testi Franċiżi u Olandiżi biss huma awtentiċi) (Test b’rilevanza għaż-ŻEE)IL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra r-Regolament (KE) Nru 1829/2003 tal-Parlament Ewropew u tal-Kunsill tat-22 ta’ Settembru 2003 dwar l-ikel u l-għalf modifikati ġenetikament[2], u b’mod partikolari l-Artikolu 7(3) u l-Artikolu 19(3) tiegħu,Billi:(1) Fl-24 ta' Ġunju 2004, Monsanto Europe S.A., bagħtet applikazzjoni lill-awtoritajiet kompetenti tal-Ġermanja, skond l-Artikoli 5 u 17 tar-Regolament (KE) Nru 1829/2003, biex jitqiegħdu fis-suq ikel, ingredjenti ta' l-ikel u għalf li fihom, jikkonsistu minn, jew prodotti minn qamħirrun MON863xMON810 ('l-applikazzjoni').(2) L-applikazzjoni tkopri wkoll it-tqegħid fis-suq ta' prodotti oħrajn li fihom jew jikkonsistu mill-qamħirrun MON863xMON810 għall-istess użi bħal kwalunkwe qamħirrun ieħor bl-eċċezzjoni tal-kultivazzjoni. Għalhekk, f'konformità mad-dispożizzjoni ta' l-Artikoli 5(5) u 17(5) tar-Regolament (KE) Nru 1829/2003, tinkludi d- data u l-informazzjoni meħtieġa skond l-Annessi III u IV tad-Direttiva 2001/18/KE tal-Parlament Ewropew u tal-Kunsill tat-12 ta' Marzu 2001 dwar ir-rilaxx intenzjonat fl-ambjent ta' organiżmi modifikati ġenetikament u li tirrevoka d-Direttiva tal-Kunsill 90/220/KEE [3] u l-informazzjoni u l-konklużjonijiet dwar l-eżami tar-riskju mwettaq skond il-prinċipji stabbiliti fl-Anness II tad-Direttiva 2001/18/KE.(3) Fit-31 ta’ Marzu 2006, l-Awtorità Ewropea dwar is-Sikurezza fl-Ikel (‘EFSA’) tat opinjoni favorevoli skond l-Artikoli 6 u 18 tar-Regolament (KE) Nru 1829/2003 u kkonkludiet li ma kienx probabbli li t-tqegħid fis-suq tal-prodotti li fihom, jikkonsistu minn, jew huma prodotti mill-qamħirrum MON863xMON810 kif deskritti fl-applikazzjoni (‘il-prodotti’) se jkollhom effetti ħżiena fuq is-saħħa tal-bniedem jew ta’ l-annimali jew fuq l-ambjent[4]. Fl-opinjoni tagħha, l-EFSA kkonkludiet li kien aċċettabbli li tintuża d- data għall-attivitajiet waħdanin bħala appoġġ għas-sikurezza tal-prodotti u kkunsidrat il-kwistjonijiet speċifiċi kollha u t-tħassib imqajjem mill-Istati Membri fil-kuntest tal-konsultazzjoni ta' l-awtoritajiet kompetenti nazzjonali stipulata fl-Artikoli 6(4) u 18(4) ta' dak ir-Regolament.(4) F’Ottubru 2006, b'talba tal-Kummissjoni, EFSA ppubblikat kjarifiki dettaljati fuq kif il-kummenti ta’ l-awtoritajiet kompetenti ta’ l-Istati Membri tqiesu fl-opinjoni tagħha u ppubblikat ukoll aktar tagħrif dwar l-elementi differenti meqjusa mill-Bord Xjentifiku dwar l-Organiżmi Modifikati Ġenetikament ta’ l-EFSA.(5) Fl-opinjoni tagħha, l-EFSA kkonkludiet ukoll li l-pjan ta’ superviżjoni ambjentali, li jikkonsisti fi pjan ta’ sorveljanza ġenerali, imressaq mill-applikant huwa f’konformità ma’ l-użu maħsub għall-prodotti.(6) Fil-25 ta’ Jannar 2007, wara kummenti mill-pubbliku u rapport ippubblikat mill-Organizzazzjoni Dinjija tas-Saħħa li tniżżel il-kanamiċina u n-noemiċina bħala “aġenti kontra l-batterja importanti tassew għall-mediċina għall-bniedem u għall-istrateġija tal-ġestjoni tar-riskju għall-użu mhux mill-bniedem”, il-Kummissjoni kkonsultat l-Aġenzija Ewropea għall-Mediċini (EMEA) rigward ir-relevanza terapewtika fil-mediċina umana u veterinarja ta’ antibijotiċi li l-ġene nptII jagħmel reżistenza għalihom. Malli rċeviet it-tweġiba ta’ EMEA, il-Kummissjoni kkonsultat lill-EFSA rigward il-valutazzjonijiet tas-sigurtà tal-ġene nptII u tal-pjanti modifikati ġenetikament kif ukoll il-ġene nptII . Fit-13 ta’ April 2007, l-EFSA kkonfermat il-valutazzjonijiet tagħha ta’ sigurtà preċedenti tal-pjanti modifikati ġenetikament li fihom il-ġene nptII li jikkonkludu li l-preżenza tal-ġene nptII tal-pjanti modifikati ġenetikament għall-użu ta’ l-ikel u l-għalf ma joħolqux riskju għas-saħħa tal-bniedem jew ta’ l-annimali jew għall-ambjent.(7) Fil-15 ta’ Marzu 2007, wara pubblikazzjoni xjentifika rigward l-analiżi mill-ġdid ta' l-istudju għall-firien ta' 90 ġurnata tal-MON 863 u l-mistoqsijiet dwar is-sigurtà tal-qamħirrun MON 863, l-EFSA kkonfermat il-valutazzjoni tas-sigurtà favorevoli tagħha ta’ qabel dwar il-qamħirrun MON 863. Fit-28 ta’ Ġunju 2007, EFSA indikat li l-pubblikazzjoni ma tqajjimx kwistjonijiet ġodda li huma relevanti tossikoloġikament u kkonfermat il-valutazzjoni tas-sigurtà favorevoli preċedenti tagħha fuq il-qamħirrun MON 863.(8) Wara li tqiesu dawk il-kunsiderazzjonijiet, l-awtorizzazzjoni għandha tingħata għall-prodotti.(9) Għandu jiġi assenjat identifikatur uniku għal kull OMĠ kif stipulat fir-Regolament tal-Kummissjoni (KE) Nru 65/2004 ta’ l-14 ta’ Jannar 2004 li jistabbilixxi sistema għall-iżvilupp u l-assenjazzjoni ta’ identifikaturi uniċi għall-organiżmi modifikati ġenetikament (OMĠ)[5].(10) Fuq il-bażi ta’ l-opinjoni ta’ EFSA, l-ebda rekwiżiti ta' l-ittikkettjar speċifiċi għajr dawk stipulati fl-Artikolu 13(1) u 25(2) tar-Regolament (KE) Nru 1829/2003 ma jidhru meħtieġa għall-ikel, l-ingredjenti ta’ l-ikel u l-għalf li fihom, li jikkonsistu minn, jew prodotti minn qamħirrun MON863xMON810. Madankollu, sabiex ikun żgurat l-użu tal-prodotti fil-limiti ta' l-awtorizzazzjoni stipulata f’din id-Deċiżjoni l-ittikkettjar ta' l-għalf li fih jew jikkonsisti minn OMĠ u prodotti oħra barra l-ikel u l-għalf li fihom jew jikkonsistu mill-OMĠ li għaliha ntalbet l-awtorizzazzjoni għandu jkun ikkumplimentat b'indikazzjoni ċara li l-prodotti meqjusa għandhom jintużaw għall-kultivazzjoni.(11) Bl-istess mod, l-opinjoni ta’ l-EFSA ma kinitx se tiġġustifika l-impożizzjoni ta’ kundizzjonijiet jew restrizzjonijiet speċifiċi għat-tqegħid fis-suq u/jew kundizzjonijiet jew restrizzjonijiet speċifiċi għall-użu u l-ġarr, inklużi r-rekwiżiti ta’ superviżjoni ta’ wara t-tqegħid fis-suq, jew ta’ kundizzjonijiet speċifiċi għall-ħarsien ta’ ekosistemi/ambjent u/jew żoni ġeografiċi partikolari, kif stipulat fil-punt (e) ta’ l-Artikoli 6(5) u 18(5) tar-Regolament (KE) Nru 1829/2003. L-informazzjoni rilevanti kollha dwar l-awtorizzazzjoni tal-prodotti għandha tiddaħħal fir-reġistru Komunitarju ta' l-ikel u l-għalf modifikati ġenetikament, kif stipulat fir-Regolament (KE) Nru 1829/2003.(12) L-Artikolu 4(6) tar-Regolament (KE) Nru 1830/2003 tal-Parlament Ewropew u tal-Kunsill tat-22 ta’ Settembru 2003 dwar it-traċċabilità u l-ittikkettjar ta’ organiżmi modifikati ġenetikament u t-traċċabilità ta’ prodotti ta’ l-ikel u ta’ l-għalf manifatturati minn organiżmi modifikati ġenetikament u li jemenda d-Direttiva 2001/18/KE[6], jistipula l-ħtiġijiet ta’ l-ittikkettjar għall-prodotti li jikkonsistu minn jew li fihom l-OMĠ.(13) Din id-Deċiżjoni għandha tiġi mgħarrfa permezz tal-Clearing House dwar il-Bijosigurtà għall-Partijiet fil-Protokoll ta’ Cartagena dwar il-Bijosigurtà mal-Konvenzjoni dwar id-Diversità Bijoloġika, skond l-Artikolu 9(1) u l-Artikolu 15(2)(c), tar-Regolament (KE) Nru 1946/2003 tal-Parlament Ewropew u tal-Kunsill tal-15 ta’ Lulju 2003 dwar il-movimenti transkonfinanti ta’ organiżmi modifikati ġenetikament[7].(14) L-użu, għajr għall-ikel u l-għalf, li ġew awtorizzati għall-istess OMĠ skond id-Deċiżjoni 2006/47[8] kif ukoll il-kundizzjonijiet ekwivalenti għat-tqegħid fis-suq u s-superviżjoni huma inklużi f’din id-Deċiżjoni u huma għalhekk irregolati biss minn din id-Deċiżjoni.(15) Il-Kumitat Permanenti dwar il-Katina Alimentari u s-Saħħa ta' Annimali ma tatx opinjoni fi ħdan il-limitu ta’ żmien stipulat mill-President tiegħu u l-miżuri stipulati f’din id-Deċiżjoni għalhekk għandhom jiġu adottati mill-Kunsill,ADOTTA DIN ID-DEĊIŻJONI:Artikolu 1 Organiżmu modifikat ġenetikament u identifikatur unikuQamħirrun ġenetikament modifikat ( Zea mays L.) MON863xMON810 prodott minn taħlita ta' qamħirrun li fih MON-ØØ863-5 u okkorenzi ta’ MON-ØØ81Ø-6, kif speċifikat fil-punt (b) ta' l-Anness ta’ din id-Deċiżjoni, hu asssenjat identifikatur uniku MON-ØØ863-5xMON-ØØ81Ø-6, kif stipulati fir-Regolament (KE) Nru 65/2004.Artikolu 2 Awtorizzazzjoni u t-tqegħid fis-suqDawn il-prodotti li ġejjin huma awtorizzati għall-finijiet ta’ l-Artikoli 4(2) u 16(2) tar-Regolament (KE) Nru 1829/2003, skond il-kundizzjonijiet stabbiliti f’din id-Deċiżjoni:(a) ikel u ingredjenti ta' l-ikel li fihom, jikkonsistu minn, jew prodotti mill-qamħirrun MON-ØØ863-5xMON-ØØ81Ø-6;(b) ikel li fih, jikkonsisti minn, jew prodott mill-qamħirrun MON-ØØ863-5xMON-ØØ81Ø-6;(c) prodotti, barra l-ikel u l-għalf, li fihom jew jikkonsistu mill-qamħirrun MON-ØØ863-5xMON-ØØ81Ø-6 għall-istess użi bħal kwalunkwe qamħirrun ieħor bl-eċċezzjoni tal-kultivazzjoni.Artikolu 3 Ittikkettjar1. Minħabba r-rekwiżiti tat-tqegħid tat-tikketti stipulati fl-Artikoli 13(1) u 25(2) tar-Regolament (KE) Nru 1829/2003 u fl-Artikolu 4(6) tar-Regolament (KE) Nru 1830/2003, l-‘isem ta’ l-organiżmu’ se jkun ‘qamħirrun’.2. Il-kliem 'mhux għall-kultivazzjoni' għandhom jidhru fuq it-tikketta ta' u fid-dokumenti li jakkumpanjaw il-prodotti li fihom jew jikkonsistu minn qamħirrun MON-ØØ863-5xMON-ØØ81Ø-6 msemmija fl-Artikolu 2(b) u (c).Artikolu 4 Is-sorveljanza ta’ l-effetti ambjentali1. Id-detentur ta’ l-awtorizzazzjoni għandu jiżgura li l-pjan ta’ monitoraġġ għall-effetti ambjentali, kif speċifikat fil-punt (h) ta’ l-Anness, jiddaħħal fis-seħħ u jiġi implimentat.2. Id-detentur ta’ l-awtorizzazzjoni għandu jibgħat lill-Kummissjoni rapporti annwali dwar l-implimentazzjoni u r-riżultati ta’ l-attivitajiet imfassla fil-pjan ta’ monitoraġġ.Artikolu 5 Ir-reġistru KomunitarjuL-informazzjoni stabbilita fl-Anness ta’ din id-Deċiżjoni għandha tiddaħħal fir-reġistru Komunitarju ta’ l-ikel u l-għalf modifikati ġenetikament, kif stipulat fl-Artikolu 28 tar-Regolament (KE) Nru 1829/2003.Artikolu 6 Id-detentur ta' l-awtorizzazzjoniId-dententur ta’ l-awtorizzazzjoni għandu jkun Monsanto Europe S.A., il-Belġju, li tirrappreżenta lil Monsanto Company, l-Istati Uniti ta' l-Amerika.Artikolu 7 ValiditàDin id-Deċiżjoni għandha tapplika għal perjodu ta’ 10 snin mid-data tan-notifika tagħha.Artikolu 8 DestinatarjuDin id-Deċiżjoni hija indirizzata lil Monsanto Europe S.A., Scheldelaan 460, Haven 627 – B 2040 Antwerp – il-Belġju.Magħmula fi Brussell,Għall-KunsillIl-PresidentANNESS(a) L-applikant u d-detentur ta' l-awtorizzazzjoni:Isem : Monsanto Europe S.A.Indirizz: Scheldelaan 460, Haven 627 – B 2040 Antwerp – il-BelġjuF'isem Monsanto Company - 800 N. Lindbergh Boulevard – St. Louis, Missouri 63167, l-Istati Uniti ta' l-Amerika.(b) Għażla u speċifikazzjoni tal-prodotti:(1) Ikel u ingredjenti ta' l-ikel li fihom, jikkonsistu minn, jew prodotti mill-qamħirrun MON-ØØ863-5xMON-ØØ81Ø-6;(2) Għalf li fih, jikkonsisti minn, jew prodott mill-qamħirrun MON-ØØ863-5xMON-ØØ81Ø-6;(3) Prodotti, barra l-ikel u l-għalf, li fihom jew jikkonsistu mill-qamħirrun MON-ØØ863-5xMON-ØØ81Ø-6 għall-istess użi bħal kwalunkwe qamħirrun ieħor bl-eċċezzjoni tal-kultivazzjoni.Il-qamħirrum modifikat genetikament MON-ØØ863-5xMON-ØØ81Ø-6, kif deskritt fl-applikazzjoni, hu prodott minn taħlita bejn il-qamħirrum li fih MON-ØØ863-5 u okkorrenzi ta’ MON-ØØ81Ø-6 u jesprimi l-proteina CryBb1 li tipproteġi kontra ċerti insetti li jeqirdu l-pjanti tat-tip koleopterani ( Diabrotica spp.) u l-proteina Cry 1 Ab li tipproteġi kontra l-insetti li jeqirdu l-pjanti tat-tip lepidopterani ( Ostrinia nubilalis, Sesammia spp.). Ġene nptII, li jagħti reżistenza kanamiċina, intuża bħala markatur ta' l-għażla fil-proċess ta’ modifikazzjoni ġenetiku.(c) Ittikkettjar:(1) Minħabba r-rekwiżiti tat-tqegħid tat-tikketti stipulati fl-Artikoli 13(1) u 25(2) tar-Regolament (KE) Nru 1829/2003 u fl-Artikolu 4(6) tar-Regolament (KE) Nru 1830/2003, l-‘isem ta’ l-organiżmu’ se jkun ‘qamħirrun’.(2) Il-kliem 'mhux għall-kultivazzjoni' għandhom jidhru fuq it-tikketta ta' u fid-dokumenti li jakkumpanjaw il-prodotti li fihom jew jikkonsistu minn qamħirrun MON-ØØ863-5xMON-ØØ81Ø-6 msemmija fl-Artikolu 2(b) u (c).(d) Metodu ta' detezzjoni:-  Metodi bbażati fuq PCR kwantitattivi ta' żmien reali għal okkorrenza speċifika għall-qamħirrum ġenetikament modifikat MON-ØØ863-5 u MON-ØØ81Ø-6 validat fuq il-qamħirrum MON-ØØ863-5xMON-ØØ81Ø-6.-  Ivvalidat mil-laboratorju ta’ referenza Komunitarju stabbilit skond ir-Regolament (KE) Nru 1829/2003, ippubblikat f’http://gmo-crl.jrc.it/statusofdoss.htm-  Materjal ta’ Referenza: ERM®-BF416 (għal MON-ØØ863-5) u ERM®-BF413 (għal MON-ØØ81Ø-6) aċċessibbli permezz taċ-Ċentru Konġunt tar-Riċerka (JRC) tal-Kummissjoni Ewropea, l-Istitut ta' Materjali u Kejl ta' Referenza (IRMM) f’http://www.irmm.jrc.be/html/reference_materials_catalogue/index.htm(e) Identifikatur uniku:MON-ØØ863-5xMON-ØØ81Ø-6(f) L-informazzjoni mitluba mill-Anness II tal-Protokoll ta’ Cartagena dwar il-Bijosigurtà mal-Konvenzjoni dwar id-Diversità Bijoloġika:Clearing House tal-Bijosigurtà, Rekord ID: ara [ għandu jimtela meta nnotifikat ](g) Il-kundizzjonijiet jew restrizzjonijiet rigward it-tqegħid fis-suq, l-użu jew il-ġarr tal-prodotti:Mhux meħtieġa.(h) Il-pjan ta’ superviżjoni:Il-pjan ta’ superviżjoni għall-effetti ambjentali li jikkonforma ma’ l-Anness VII tad-Direttiva 2001/18/KE[Ħolqa: pjan ippubblikat fuq l-internet](i) Rekwiżiti ta’ superviżjoni wara t-tqegħid fis-suq għall-użu ta’ l-ikel għall-konsum mill-bniedem:Mhux meħtieġa.Nota: il-ħolqiet għad-dokumenti rilevanti jista’ jkollhom bżonn jiġu emendati minn żmien għall-ieħor. Dawk il-modifiki se jkunu disponibbli għall-pubbliku permezz ta’ l-aġġornament tar-reġistru Komunitarju ta’ l-ikel u l-għalf modifikati ġenetikament.[1] http://www.efsa.europa.eu/EFSA/efsa_locale-1178620753816_1178620784282.htm[2] ĠU L 268, 18.10.2003, p. 1. Ir-Regolament kif emendat l-aħħar mir-Regolament (KE) Nru 1981/2006 (ĠU L 368, 23.12.2006, p. 99).[3] ĠU L 106, 17.4.2001, p. 1. Id-Direttiva kif l-aħħar emendata mir-Regolament (KE) Nru 1830/2003 (ĠU L 268, 18.10.2003, p. 24).[4] http://www.efsa.europa.eu/EFSA/efsa_locale-1178620753816_1178620784282.htm[5] ĠU L 10, 16.1.2004, p. 5.[6] ĠU L 268, 18.10.2001, p. 24.[7] ĠU L 287, 5.11.2003, p. 1.[8] ĠU L 26, 31.1.2006, p. 17.


               IL-KUMMISSJONI EWROPEA
            Brussell, 14.9.2015
            COM(2015) 434 final
            2015/0195(NLE)
            Proposta għal
            DEĊIŻJONI TAL-KUNSILL
            dwar l-iffirmar, f'isem l-Unjoni Ewropea, u l-applikazzjoni proviżorja tal-Ftehim bejn l-Unjoni Ewropea u r-Renju ta' Tonga dwar l-eżenzjoni mill-viża għal soġġorn għal perijodu qasir

               MEMORANDUM TA’ SPJEGAZZJONI

               1.IL-KUNTEST TAL-PROPOSTA

               Ir-Regolament tal-Kunsill (KE) Nru 539/2001
                  1
                jelenka l-pajjiżi terzi li ċ-ċittadini tagħhom għandhom ikollhom viżas fil-pussess tagħhom meta jaqsmu l-fruntieri esterni tal-Istati Membri u dawk iċ-ċittadini li huma eżentati minn dak ir-rekwiżit. Ir-Regolament (KE) Nru 539/2001 huwa applikat mill-Istati Membri kollha, bl-eċċezzjoni tal-Irlanda u r-Renju Unit.

               Ir-Regolament (UE) Nru 509/2014 tal-Parlament Ewropew u tal-Kunsill
                  2
                emenda r-Regolament (KE) Nru 539/2001 billi jittrasferixxi 19-il pajjiż għall-Anness II, li jelenka l-pajjiżi terzi li ċ-ċittadini tagħhom huma eżentati mill-ħtieġa ta’ viża. Dawn id-19-il pajjiżi huma: Il-Kolombja, Dominika, Grenada, Kiribati, il-Gżejjer Marshall, il-Mikroneżja, Nauru, il-Palaw, il-Perù, Santa Luċija, Saint Vincent u l-Grenadini, Samoa, il-Gżejjer Solomon, Timor-Leste, Tonga, Trinidad u Tobago, Tuvalu, l-Emirati Għarab Magħquda u l-Vanwatu. Ir-referenza għal kull wieħed minn dawn il-pajjiżi fl-Anness II hija akkumpanjata b'nota f'qiegħ il-paġna li tispeċifika li "l-eżenzjoni mill-ħtieġa ta' viża għandha tapplika mid-data tad-dħul fis-seħħ ta’ ftehim dwar l-eżenzjoni mill-viża li għandu jiġi konkluż mal-Unjoni Ewropea".

               Ir-Regolment (UE) Nru 509/2014 ġie adottat fl-20 ta’ Mejju 2014 u daħal fis-seħħ fid-9 ta’ Ġunju 2014. F'Lulju 2014, il-Kummissjoni ppreżentat Rakkomandazzjoni lill-Kunsill biex jawtorizzaha biex tibda negozjati dwar ftehimiet ta’ eżenzjoni mill-viża ma’ kull wieħed mis-17-il pajjiż li ġejjin: Dominika, Grenada, Kiribati, il-Gżejjer Marshall, il-Mikroneżja, Nauru, il-Palaw, Santa Luċija, Saint Vincent u l-Grenadini, Samoa, il-Gżejjer Solomon, Timor-Leste, Tonga, Trinidad u Tobago, Tuvalu, l-Emirati Għarab Magħquda u l-Vanwatu
                  3
               . Fid-9 ta’ Ottubru 2014, il-Kunsill ħareġ direttivi ta’ negozjati lill-Kummissjoni.

               L-ewwel serje ta’ ftehimiet ta’ eżenzjoni mill-viża kienu ffirmati fis-6 ta’ Mejju 2015 (l-Emirati Għarab Magħquda), fis-26 ta’ Mejju 2015 (Timor-Leste) u fit-28 ta’ Mejju 2015 (Dominika, Grenada, Santa Luċija, Saint Vincent u l-Grenadini, Samoa, Trinidad u Tobago u l-Vanwatu) u japplikaw b’mod provviżorju mid-data tal-iffirmar sakemm jidħlu fis-seħħ.

               In-negozjati dwar il-ftehim tal-eżenzjoni mill-viża ma’ Tonga bdew fid-19 ta’ Novembru 2014 fi Brussell. Matul din il-laqgħa, l-abbozz tat-test kollu seta’ jiġi rivedut u ntlaħaq qbil dwar l-aspetti kollha tiegħu. Wara numru ta’ skambji informali sussegwenti, il-ftehim ġie inizjalat permezz ta' skambju ta' ittri bejn in-negozjaturi ewlenin fid-29 ta' Mejju 2015 (Tonga) u fl-10 ta' Ġunju 2015 (Union). L-Istati Membri ġew mgħarrfa waqt il-laqgħa tal-Grupp ta’ Ħidma dwar il-Viża tal-Kunsill li saret fil-15 ta' Ġunju 2015.

               2.IL-BAŻI ĠURIDIKA

               Min-naħa tal-Unjoni, il-bażi ġuridika għall-Ftehim hu l-punt (a) tal-Artikolu 77(2) tat-Trattat dwar il-Funzjonament tal-Unjoni Ewropea (TFUE), flimkien mal-Artikolu 218 tiegħu.

               Il-proposta mehmuża tikkostitwixxi l-istrument legali għall-iffirmar tal-ftehim. Il-Kunsill jiddeċiedi b’maġġoranza kwalifikata.

               Filwaqt li jitqies il-fatt li Tonga se tkun tista' tikkompleta l-proċedura ta’ ratifika interna tagħha malajr u l-perjodu twil ta’ żmien li għadda mindu l-Kummissjoni pproponiet għall-ewwel darba li teżenta liċ-ċittadini ta' Tonga mill-ħtieġa tal-viża (Novembru 2012), id-deċiżjoni proposta dwar l-iffirmar tistabbilixxi l-applikazzjoni proviżorja tal-ftehim mid-data tal-iffirmar tagħha skont l-Artikolu 218(5) TFUE. Filwaqt li tqis il-ħtieġa għall-kunsens tal-Parlament Ewropew qabel jiġi konkluż il-ftehim, il-Kummissjoni se tinforma lill-Parlament Ewropew dwar l-applikazzjoni proviżorja tal-ftehim.

               3.IR-RIŻULTAT TAN-NEGOZJATI

               Il-Kummissjoni tikkunsidra li nkisbu l-objettivi stabbiliti mill-Kunsill fid-direttivi ta’ negozjati tiegħu u li l-abbozz ta’ ftehim għall-eżenzjoni mill-viża hu aċċettabbli għall-Unjoni.

               Il-kontenut finali tiegħu jista’ jitqassar kif ġej:

               Għan

               Il-ftehim jipprovdi għal vjaġġar mingħajr il-viża għaċ-ċittadini tal-Unjoni Ewropea u għaċ-ċittadini ta' Tonga meta jivvjaġġaw lejn it-territorju tal-Parti Kontraenti l-oħra għall-perjodu massimu ta' 90 jum fi kwalunkwe perjodu ta’ 180 jum.

               Sabiex jitħares it-trattament ugwali taċ-ċittadini kollha tal-UE, ġiet inkluża dispożizzjoni fil-ftehim li tiddikjara li Tonga tista’ tissospendi jew tittermina l-ftehim fir-rigward biss tal-Istati Membri kollha tal-Unjoni Ewropea u li l-Unjoni tistà wkoll tissospendi jew tittermina l-ftehim fir-rigward tal-Istati Membri tagħha kollha.

               Is-sitwazzjoni speċifika tar-Renju Unit u tal-Irlanda hija riflessa fil-preambolu.

               Kamp ta' applikazzjoni

               L-eżenzjoni mill-viża tkopri l-kategoriji kollha ta’ persuni (dawk li għandhom passaport ordinarju, diplomatiku, tas-servizz/uffiċjali jew speċjali) li jivvjaġġaw għal għanijiet differenti, bl-eċċezzjoni tal-għan tat-twettiq ta attività bi ħlas. Għal din il-kategorija tal-aħħar, kull Stat Membru u wkoll Tonga jibqgħu ħielsa milli jimponu l-ħtieġa tal-viża fuq iċ-ċittadini tal-Parti l-oħra skont il-liġi tal-Unjoni jew nazzjonali applikabbli. Sabiex tkun żgurata implimentazzjoni armonizzata, dikjarazzjoni konġunta hi mehmuża mal-Ftehim dwar l-interpretazzjoni tal-kategorija ta' persuni li jivvjaġġaw għall-għan ta’ attivitajiet bi ħlas.

               Tul ta' żmien tas-soġġorn

               Il-ftehim jipprovdi għal vjaġġar mingħajr il-viża għaċ-ċittadini tal-Unjoni Ewropea u għaċ-ċittadini ta' Tonga meta jivvjaġġaw lejn it-territorju tal-Parti Kontraenti l-oħra għall-perjodu massimu ta' 90 jum fi kwalunkwe perjodu ta’ 180 jum. Dikjarazzjoni konġunta dwar l-interpretazzjoni ta’ dan il-perjodu ta’ 90 jum f'kwalunkwe perjodu ta' 180 jum hi mehmuża ma’ dan il-ftehim.

               Il-ftehim jikkunsidra s-sitwazzjoni tal-Istati Membri li għadhom ma applikawx l-acquis ta' Schengen b’mod sħiħ. Sakemm ma jkunux  parti miż-żona Schengen mingħajr fruntieri interni, l-eżenzjoni mill-viża tagħti dritt liċ-ċittadini ta' Tonga biex jibqgħu għall-perjodu massimu ta' 90 jum fi kwalunkwe perjodu ta’ 180 jum fit-territorju ta’ kull wieħed minn dawk l-Istati Membri (attwalment il-Bulgarija, il-Kroazja, Ċipru u r-Rumanija), irrispettivament mill-perjodu kkalkulat għaż-żona Schengen kollha.

               Applikazzjoni territorjali

               Il-ftehim għandu dispożizzjonijiet relatati mal-applikazzjoni territorrjali tiegħu: fil-każ ta’ Franza u n-Netherlands, l-eżenzjoni mill-viża tintitola liċ-ċittadini ta' Tonga biex jibqgħu biss f’dawk it-territorji Ewropej tal-Istati Membri.

               Dikjarazzjonijiet

               Barra minn hekk għad-dikjarazzjonijiet konġunti msemmija hawn fuq, żewġ dikjarazzjonijiet konġunti oħra huma mehmuża mal-ftehim:

               –dwar l-assoċjazzjoni tan-Norveġja, l-Islanda, l-Isvizzera u l-Liechtenstein mal-implimentazzjoni, l-applikazzjoni u l-iżvilupp tal-acquis ta’ Schengen.

               –dwar it-tixrid totali tal-informazzjoni dwar il-kontenut u l-konsegwenzi tal-ftehim dwar l-eżenzjoni mill-viża u kwistjonijiet relatati, bħal-kundizzjonijiet tad-dħul fit-territorju.

               4.KONKLUŻJONI

               Fid-dawl tar-riżultati msemmija hawn fuq, il-Kummissjoni tipproponi li l-Kunsill

               –jiddeċiedi li l-ftehim jiġi ffirmat f’isem l-Unjoni u jawtorizza lill-President tal-Kunsill biex jaħtar lill-persuna/i bis-setgħa li tiffirma/jiffirmaw f’isem l-Unjoni;

               –japprova l-applikazzjoni proviżorja tal-ftehim sakemm dan jidħol fis-seħħ;

               2015/0195 (NLE)

               Proposta għal

               DEĊIŻJONI TAL-KUNSILL

               dwar l-iffirmar, f'isem l-Unjoni Ewropea, u l-applikazzjoni proviżorja tal-Ftehim bejn l-Unjoni Ewropea u r-Renju ta' Tonga dwar l-eżenzjoni mill-viża għal soġġorn għal perijodu qasir

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-punt (a) tal-Artikolu 77(2) flimkien mal-Artikolu 218(5) tiegħu,

               Wara li kkunsidra l-proposta tal-Kummissjoni Ewropea,

               Billi:

               (1)Ir-Regolament (UE) Nru 509/2014 tal-Parlament Ewropew u tal-Kunsill
                  4
                trasferixxa r-referenza għal Tonga mill-Anness I għall-Anness II tar-Regolament tal-Kunsill (KE) Nru 539/2001
                  5
               .

               (2)Ir-referenza għal dak il-pajjiż hija akkumpanjata b'nota f'qiegħ il-paġna li tispeċifika li l-eżenzjoni mill-ħtieġa ta' viża tapplika mid-data tad-dħul fis-seħħ ta’ ftehim dwar l-eżenzjoni mill-viża li għandu jiġi konkluż mal-Unjoni Ewropea.

               (3)Bid-deċiżjoni tiegħu tad-9 ta’ Ottubru 2014, il-Kunsill awtorizza lill-Kummissjoni biex tinnegozja ftehim bejn l-Unjoni Ewropea u Samoa dwar il-viża għal perjodu qasir. In-negozjati dwar il-ftehim inbdew fid-19 ta' Novembru 2014.

               (4)Il-Ftehim inizjalat permezz ta’ skambju ta’ ittri fid-29 ta' Mejju 2015 (Tonga) u fl-10 ta' Ġunju 2015 għandu jiġi ffirmat u d-dikjarazzjonijiet mehmuża jiġu approvati. Il-Ftehim għandu jiġi applikat fuq bażi proviżorja, sakemm jintemmu l-proċeduri għall-konklużjoni formali tiegħu.

               (5)B'mod konformi mal-Protokoll dwar il-pożizzjoni tar-Renju Unit u l-Irlanda fir-rigward tal-ispazju ta’ libertà, sigurtà u ġustizzja u l-Protokoll dwar l-acquis ta’ Schengen integrat fil-qafas tal-Unjoni Ewropea, anness mat-Trattat dwar l-Unjoni Ewropea u t-Trattat dwar il-Funzjonament tal-Unjoni Ewropea u filwaqt li jikkonfermaw li d-dispożizzjonijiet tal-Ftehim ma japplikawx għar-Renju Unit u l-Irlanda,

               ADOTTA DIN ID-DEĊIŻJONI:

               Artikolu 1

               L-iffirmar tal-Ftehim bejn l-Unjoni Ewropea u r-Renju ta' Tonga dwar l-eżenzjoni mill-viża għal perjodu qasir (minn hawn 'il quddiem imsejjaħ il-Ftehim) huwa b'dan approvat f'isem l-Unjoni, suġġett għall-konklużjoni tiegħu.

               It-test tal-Ftehim jinsab mehmuż ma' din id-Deċiżjoni.

               Artikolu 2

               Id-dikjarazzjonijiet mehmuża ma' din id-Deċiżjoni għandhom jiġu approvati f'isem l-Unjoni.

               Artikolu 3

               Il-President tal-Kunsill huwa b’dan awtorizzat li jaħtar il-persuna jew persuni li jkollhom is-setgħa li jiffirmaw il-Ftehim f’isem l-Unjoni, suġġett għall-konklużjoni tiegħu.

               Artikolu 4

               Il-Ftehim japplika b’mod proviżorju mid-data wara l-iffirmar tiegħu, sakemm jitlestew il-proċeduri meħtieġa għal konklużjoni.

               Magħmul fi Brussell,

                     Għall-Kunsill

                     Il-President

                     (1)
                  Ir-Regolament tal-Kunsilll (KE) Nru 539/2001 tal-15 ta' Marzu 2001 li jelenka l-pajjiżi terzi li ċ-ċittadini tagħhom għandu jkollhom viża fil-pussess tagħhom meta jaqsmu l-fruntieri esterni u dawk iċ-ċittadini li huma eżentati minn dak ir-rekwiżit, ĠU L 81, 21.03.2001, p. 1.

                     (2)
                  Ir-Regolament (UE) Nru 509/2014 tal-Parlament Ewropew u tal-Kunsill tal-15 ta' Mejju 2014 li jemenda r-Regolament tal-Kunsill (KE) Nru 539/2001 li jelenka l-pajjiżi terzi li ċ-ċittadini tagħhom għandu jkollhom viża fil-pussess tagħhom meta jaqsmu l-fruntieri esterni u dawk li ċ-ċittadini tagħhom huma eżentati minn dik il-ħtieġa, ĠU L 149, 20.05.2014, p. 67.

                     (3)
                  COM(2014) 467, 17.7.2014

                     (4)
                  Ir-Regolament (UE) Nru 509/2014 tal-Parlament Ewropew u tal-Kunsill tal-15 ta' Mejju 2014 li jemenda r-Regolament tal-Kunsill (KE) Nru 539/2001 li jelenka l-pajjiżi terzi li ċ-ċittadini tagħhom għandu jkollhom viża fil-pussess tagħhom meta jaqsmu l-fruntieri esterni u dawk li ċ-ċittadini tagħhom huma eżentati minn dik il-ħtieġa, ĠU L 149, 20.05.2014, p. 67.

                     (5)
                  Ir-Regolament tal-Kunsilll (KE) Nru 539/2001 tal-15 ta' Marzu 2001 li jelenka l-pajjiżi terzi li ċ-ċittadini tagħhom għandhom ikollhom viża fil-pussess tagħhom meta jaqsmu l-fruntieri esterni u dawk li ċ-ċittadini tagħhom huma eżenti minn dik il-ħtieġa (ĠU L 81, 21.03.2001, p. 1).

    ---documentbreak---

               IL-KUMMISSJONI EWROPEA
            Brussell, 14.9.2015
            COM(2015) 434 final
            ANNESSI
            tal-
            Proposta għal Deċiżjoni tal-Kunsill
            dwar l-iffirmar, f'isem l-Unjoni Ewropea, u l-applikazzjoni proviżorja tal-Ftehim bejn l-Unjoni Ewropea u r-Renju ta' Tonga dwar l-eżenzjoni mill-viża għal perjodu qasir

               ANNESSI

               tal-

               Proposta għal Deċiżjoni tal-Kunsill

               dwar l-iffirmar, f'isem l-Unjoni Ewropea, u l-applikazzjoni proviżorja tal-Ftehim bejn l-Unjoni Ewropea u r-Renju ta' Tonga dwar l-eżenzjoni mill-viża għal perjodu qasir

               FTEHIM

               bejn l-Unjoni Ewropea u r-Renju ta' Tonga dwar l-eżenzjoni mill-viża għal perjodu qasir

               L-UNJONI EWROPEA, minn hawn 'il quddiem imsejħa “l-Unjoni” jew “l-UE”, u

               IR-RENJU TA' TONGA, minn hawn 'il quddiem imsejjaħ "Tonga",

               minn hawn 'il quddiem imsejħin flimkien bħala l-“Partijiet Kontraenti”,

               BIL-ĦSIEB li jiġu żviluppati ulterjorment relazzjonijiet ta' ħbiberija bejn il-partijiet Kontraenti u bix-xewqa li jiġi ffaċilitat l-ivvjaġġar billi jiġi żgurat dħul u soġġorn għal perjodu qasir mingħajr viża għaċ-ċittadini tagħhom,

               FILWAQT LI JIKKUNSIDRAW ir-Regolament (UE) Nru 509/2014 tal-Parlament Ewropew u tal-Kunsill tal-15 ta' Mejju 2014 li jemenda r-Regolament tal-Kunsill (KE) Nru 539/2001 li jelenka l-pajjiżi terzi li ċ-ċittadini tagħhom irid ikollhom viża fil-pussess tagħhom meta jaqsmu l-fruntieri esterni u dawk li ċ-ċittadini tagħhom huma eżentati minn dik il-ħtieġa
                  1
                billi, inter alia, jittrasferixxi 19-il pajjiż terz, inkluż Tonga mal-lista ta' pajjiżi terzi li ċ-ċittadini tagħhom huma eżentati mir-rekwiżit tal-viża għal soġġorni qosra fl-Istati Membri,

               FILWAQT LI HUMA KONXJI li l-Artikolu 1 tar-Regolament (UE) Nru 509/2014 jistipula li għal dawk id-19-il pajjiż, l-eżenzjoni mir-rekwiżit tal-viża tapplika mid-data tad-dħul fis-seħħ ta' ftehim dwar l-eżenzjoni mill-viża li għandu jiġi konkluż mal-Unjoni,

               FILWAQT LI JIXTIEQU li jitħares il-prinċipju ta' trattament ugwali taċ-ċittadini kollha tal-UE,

               FILWAQT LI JQISU li l-persuni li jivvjaġġaw bl-għan li jwettqu attività bi ħlas matul is-soġġorn qasir tagħhom mhumiex koperti b'dan il-Ftehim u għalhekk għal dik il-kategorija, ir-regoli rilevanti tal-liġi tal-Unjoni u tal-liġi nazzjonali tal-Istati Membri u tal-liġi nazzjonali ta' Tonga dwar l-obbligu jew l-eżenzjoni mill-viża u dwar l-aċċess għal impjieg jibqgħu japplikaw,

               FILWAQT LI JQISU l-Protokoll dwar il-pożizzjoni tar-Renju Unit u l-Irlanda fir-rigward tal-ispazju ta' libertà, sigurtà u ġustizzja u l-Protokoll dwar l-acquis ta' Schengen integrat fil-qafas tal-Unjoni Ewropea, anness mat-Trattat dwar l-Unjoni Ewropea u t-Trattat dwar il-Funzjonament tal-Unjoni Ewropea, u filwaqt li jikkonfermaw li d-dispożizzjonijiet ta' dan il-Ftehim ma japplikawx għar-Renju Unit u l-Irlanda,

               FTIEHMU KIF ĠEJ:

               ARTIKOLU 1

               Għan

               Dan il-Ftehim jipprovdi għal vjaġġar mingħajr viża għaċ-ċittadini tal-Unjoni u għaċ-ċittadini ta' Tonga meta jivvjaġġaw lejn it-territorju tal-Parti Kontraenti l-oħra għal perjodu massimu ta' 90 jum fi kwalunkwe perijodu ta' 180 jum.

               ARTIKOLU 2

               Definizzjonijiet

               Għall-finijiet ta' dan il-Ftehim,

               (a)
                     “Stat Membru” tfisser kwalunkwe Stat Membru tal-Unjoni, bl-eċċezzjoni tar-Renju Unit u l-Irlanda;

               (b)
                     “ċittadin tal-Unjoni” tfisser ċittadin ta' Stat Membru kif definit fil-punt (a);

               (c)
                     "ċittadin ta' Tonga" tfisser kull persuna li għandha ċ-ċittadinanza ta' Tonga;

               (d)
                     "żona Schengen" tfisser iż-żona mingħajr fruntieri interni li tinkludi t-territorji tal-Istati Membri kif definit fil-punt (a) li japplikaw l-acquis ta’ Schengen b’mod sħiħ.

               ARTIKOLU 3

               Kamp ta' applikazzjoni

               1.
                     Iċ-ċittadini tal-Unjoni li għandhom passaport ordinarju, diplomatiku, tas-servizz, uffiċjali jew speċjali, li hu validu u maħruġ minn Stat Membru, jistgħu jidħlu u jibqgħu mingħajr viża fit-territorju ta' Tonga għall-perjodu tas-soġġorn kif definit fl-Artikolu 4(1).

               Iċ-ċittadini ta' Tonga li għandhom passaport ordinarju, diplomatiku, tas-servizz, uffiċjali jew speċjali, li hu validu u maħruġ minn Tonga, jistgħu jidħlu u jibqgħu mingħajr viża fit-territorju tal-Istati Membri għall-perjodu tas-soġġorn kif definit fl-Artikolu 4(2).

               2.
                     Il-paragrafu 1 ta' dan l-Artikolu ma japplikax għal persuni li jivvjaġġaw bl-għan li jwettqu attività bi ħlas.

               Għal dik il-kategorija ta’ persuni, kull Stat Membru jista’ jiddeċiedi b’mod individwali li jimponi r-rekwiżit tal-viża fuq iċ-ċittadini ta' Tonga jew li jirtirah skont l-Artikolu 4(3) tar-Regolament tal-Kunsill (KE) Nru 539/2001
                  2
               .

               Għal dik il-kategorija ta’ persuni, Tonga tista’ tiddeċiedi dwar il-ħtieġa tal-viża jew l-eżenzjoni mill-viża għaċ-ċittadini ta’ kull Stat Membru b’mod individwali skont il-liġi nazzjonali tagħha.

               3.
                     L-eżenzjoni mill-viża pprovduta b'dan il-Ftehim tapplika mingħajr preġudizzju għal-liġijiet tal-Partijiet Kontraenti dwar il-kundizzjonijiet tad-dħul u tas-soġġorn qasir. L-Istati Membri u Tonga jirriżervaw id-dritt li jirrifjutaw id-dħul u s-soġġorn qasir fit-territorji tagħhom jekk ma jintlaħqux waħda jew aktar minn dawn il-kundizzjonijiet.

               4.
                     L-eżenzjoni mill-viża tapplika irrispettivament mill-metodu ta' trasport użat biex jinqasmu l-fruntieri tal-Partijiet Kontraenti.

               5.
                     Kwistjonijiet mhux koperti minn dan il-Ftehim ikunu koperti mil-liġi tal-Unjoni, mil-liġi nazzjonali tal-Istati Membri u mil-liġi nazzjonali ta' Tonga.

               ARTIKOLU 4

               Tul ta' żmien tas-soġġorn

               1.
                     Iċ-ċittadini tal-Unjoni jistgħu jibqgħu fit-territorju ta' Tonga għal perjodu massimu ta' 90 jum fi kwalunkwe perjodu ta' 180 jum.

               2.
                     Iċ-ċittadini ta' Tonga jistgħu jibqgħu fit-territorju tal-Istati Membri li japplikaw l-acquis ta' Schengen b'mod sħiħ għal perjodu massimu ta' 90 jum fi kwalunkwe perjodu ta' 180 jum. Dak il-perjodu jiġi kkalkulat indipendentement minn kwalunkwe soġġorn fi Stat Membru li għadu ma japplikax l-acquis ta' Schengen b'mod sħiħ.

               Iċ-ċittadini ta' Tonga jistgħu jibqgħu għal perjodu massimu ta' 90 jum fi kwalunkwe perjodu ta' 180 jum fit-territorju ta' kull Stat Membru li għadu ma japplikax l-acquis ta' Schengen b'mod sħiħ, irrispettivament mill-perjodu tas-soġġorn ikkalkulat għat-territorju ta' Stat Membru li japplika l-acquis ta' Schengen b'mod sħiħ.

               3.
                     Dan il-Ftehim ma jaffettwax il-possibbiltà li Tonga u l-Istati Membri jestendu l-perjodu tas-soġġorn għal aktar minn 90 jum f'konformità mal-liġijiet nazzjonali rispettivi tagħhom u mal-liġi tal-Unjoni.

               ARTIKOLU 5

               Applikazzjoni territorjali

               1.
                     Fir-rigward tar-Repubblika Franċiża, dan il-Ftehim japplika biss għat-territorju Ewropew tar-Repubblika Franċiża.

               2.
                     Fir-rigward tar-Renju tan-Netherlands, dan il-Ftehim japplika biss għat-territorju Ewropew tar-Renju tan-Netherlands.

               ARTIKOLU 6

               Kumitat Konġunt għall-ġestjoni tal-Ftehim

               1.
                     Il-Partijiet Kontraenti jistabbilixxu Kumitat Konġunt ta' esperti (minn hawn 'il quddiem imsejjaħ il-“Kumitat”), magħmul minn rappreżentanti tal-Unjoni u minn rappreżentanti ta' Tonga. L-Unjoni tkun irrappreżentata mill-Kummissjoni Ewropea.

               2.
                     Il-Kumitat ikollu, inter alia, il-kompiti li ġejjin:

               (a)
                     li jissorvelja l-implimentazzjoni ta' dan il-Ftehim;

               (b)
                     li jissuġġerixxi emendi jew żidiet għal dan il-Ftehim;

               (c)
                     li jsolvi tilwimiet li jinħolqu mill-interpretazzjoni jew l-applikazzjoni ta' dan il-Ftehim.

               3.
                     Il-Kumitat jitlaqqa' kull meta jkun meħtieġ, fuq talba ta' waħda mill-Partijiet Kontraenti.

               4.
                     Il-Kumitat jistabbilixxi r-regoli ta' proċedura tiegħu.

               ARTIKOLU 7

               Ir-relazzjoni ta' dan il-Ftehim ma' ftehimiet bilaterali eżistenti għall-eżenzjoni mill-viża
                  bejn l-Istati Membri u Tonga

               Dan il-Ftehim jieħu preċedenza fuq kwalunkwe ftehim jew arranġament bilaterali konkluż bejn l-Istati Membri individwali u Tonga, sa fejn dawn ikopru kwistjonijiet li jaqgħu fil-kamp ta' applikazzjoni tiegħu.

               ARTIKOLU 8

               Dispożizzjonijiet finali

               1.
                     Dan il-Ftehim jiġi ratifikat jew approvat mill-Partijiet Kontraenti skont il-proċeduri interni rispettivi tagħhom u jidħol fis-seħħ fl-ewwel jum tat-tieni xahar wara d-data tal-aħħar waħda miż-żewġ notifiki li bihom il-Partijiet Kontraenti jinnotifikaw lil xulxin li dawk il-proċeduri jkunu tlestew.

               Dan il-Ftehim jiġi applikat fuq bażi proviżorja mill-ġurnata wara d-data tal-iffirmar tiegħu.

               2.
                     Dan il-Ftehim qed jiġi konkluż għal perjodu indefinit, sakemm ma jiġix itterminat f'konformità mal-paragrafu 5.

               3.
                     Dan il-Ftehim jista' jiġi emendat bi ftehim bil-miktub bejn il-Partijiet Kontraenti. L-emendi jidħlu fis-seħħ wara li l-Partijiet Kontraenti jkunu nnotifikaw lil xulxin li tlestew il-proċeduri interni tagħhom meħtieġa għal dan il-għan.

               4.
                     Kull Parti Kontraenti tista' tissospendi l-Ftehim kollu jew parti minnu, b'mod partikolari, għal raġunijiet ta' politika pubblika, il-protezzjoni tas-sigurtà nazzjonali jew il-protezzjoni tas-saħħa pubblika, l-immigrazzjoni illegali jew l-introduzzjoni mill-ġdid tal-ħtieġa tal-viża minn kwalunkwe Parti Kontraenti. Id-deċiżjoni dwar is-sospensjoni tiġi nnotifikata lill-Parti Kontraenti l-oħra sa mhux aktar tard minn xahrejn qabel id-dħul fis-seħħ ippjanat tagħha. Il-Parti Kontraenti li tkun issospendiet l-applikazzjoni ta' dan il-Ftehim tgħarraf minnufih lill-Parti Kontraenti l-oħra f'każ li r-raġunijiet għas-sospensjoni ma jibqgħux jeżistu u tneħħi dik is-sospensjoni.

               5.
                     Kull Parti Kontraenti tista' ttemm dan il-Ftehim billi tagħti avviż bil-miktub lill-Parti l-oħra. Dan il-Ftehim ma jibqax fis-seħħ 90 jum wara dik id-data.

               6.
                     Tonga tista' tissospendi jew ittemm dan il-Ftehim biss fil-konfront tal-Istati Membri kollha.

               7.
                     L-Unjoni tista' tissospendi jew ittemm dan il-Ftehim biss fil-konfront tal-Istati Membri kollha tagħha.

               Magħmul f’żewġ kopji bil-Bulgaru, bl-Ispanjol, biċ-Ċek, bid-Daniż, bil-Ġermaniż, bl-Estonjan, bil-Grieg, bl-Ingliż, bil-Franċiż, bil-Kroat, bit-Taljan, bil-Latvjan, bil-Litwan, bl-Ungeriż, bil-Malti, bin-Netherlandiż, bil-Pollakk, bil-Portugiż, bir-Rumen, bis-Slovakk, bis-Sloven, bil-Finlandiż u bl-Isvediż, fejn kull test huwa ugwalment awtentiku.

               DIKJARAZZJONI KONĠUNTA FIR-RIGWARD TAL-IŻLANDA, IN-NORVEĠJA, L-IŻVIZZERA
                  U L-LIECHTENSTEIN

               Il-Partijiet Kontraenti jirrimarkaw ir-relazzjoni mill-qrib li teżisti bejn l-Unjoni Ewropea u n-Norveġja, l-Iżlanda, l-Iżvizzera u l-Liechtenstein, b'mod partikolari grazzi għall-Ftehimiet tat-18 ta' Mejju 1999 u tas-26 ta' Ottubru 2004 dwar l-assoċjazzjoni ta' dawk il-pajjiżi mal-implimentazzjoni, l-applikazzjoni u l-iżvilupp tal-acquis ta' Schengen.

               F'tali ċirkostanzi hu mixtieq li l-awtoritajiet tan-Norveġja, l-Iżlanda, l-Iżvizzera u l-Liechtenstein, minn naħa, u Tonga, min-naħa l-oħra, jikkonkludu, mingħajr dewmien, ftehimiet bilaterali dwar l-eżenzjoni mill-viża għal perjodu qasir f'termini simili għal dawk ta' dan il-Ftehim.

               DIKJARAZZJONI KONĠUNTA DWAR L-INTERPRETAZZJONI TAL-KATEGORIJA TAL-PERSUNI LI JIVVJAĠĠAW BI SKOP TA’ ATTIVITÀ BI ĦLAS
                  SKONT L-ARTIKOLU 3(2) TA' DAN IL-FTEHIM

               Bix-xewqa li tkun żgurata interpretazzjoni komuni, il-Partijiet Kontraenti jaqblu li, għall-finijiet ta' dan il-Ftehim, il-kategorija tal-persuni li jwettqu attività bi ħlas tkun tkopri l-persuni li jidħlu b'għan li jkollhom impjieg bi qliegħ jew attività b'remunerazzjoni fit-territorju tal-Parti Kontraenti l-oħra bħala impjegat jew fornitur ta' servizz.

               Din il-kategorija ma għandhiex tkopri:

               –
                     persuni tan-negozju, jiġifieri persuni li jivvjaġġaw b'għan ta' deliberazzjoni tan-negozju (mingħajr ma jkunu impjegati fil-pajjiż tal-Parti Kontraenti l-oħra),

               –
                     dawk li jwettqu attività sportiva jew ta' spettaklu fuq bażi ad hoc,

               –
                     ġurnalisti mibgħuta mill-midja tal-pajjiż ta' residenza tagħhom, u,

               –
                     apprendisti intra-korporattivi.

               L-implimentazzjoni ta' din id-Dikjarazzjoni tkun sorveljata mill-Kumitat Konġunt fi ħdan ir-responsabbiltà tiegħu skont l-Artikolu 6 ta' dan il-Ftehim, u jista' jipproponi modifiki meta, fuq il-bażi tal-esperjenzi tal-Partijiet Kontraenti, jikkunsidrahom neċessarji.

               DIKJARAZZJONI KONĠUNTA DWAR L-INTERPRETAZZJONI TAL-PERJODU TA' 90 JUM
                  FI KWALUNKWE PERJODU TA' 180 JUM KIF STABBILIT FL-ARTIKOLU 4 TA' DAN IL-FTEHIM

               Il-Partijiet Kontraenti jifhmu li l-perjodu massimu ta' 90 jum fi kwalunkwe perjodu ta' 180 jum kif previst mill-Artikolu 4 ta' dan il-Ftehim ifisser jew soġġorn kontinwu jew bosta soġġorni konsekuttivi, li t-tul ta' żmien totali tagħhom ma jaqbiżx id-90 jum fi kwalunkwe perijodu ta' 180 jum.

               Il-kunċett ta' “kwalunkwe” jimplika l-applikazzjoni ta' perjodu ta' referenza mobbli ta' 180 jum, billi wieħed iħares lura lejn kull ġurnata tas-soġġorn fl-aħħar perjodu ta' 180 jum, sabiex jiġi vverifikat jekk ir-rekwiżit tad-90 jum fi kwalunkwe perijodu ta' 180 jum għadux jiġi ssodisfat. Inter alia, dan ifisser li assenza għal perjodu mhux interrott ta' 90 jum tippermetti li jkun hemm soġġorn ġdid ta' mhux aktar minn 90 jum.

               DIKJARAZZJONI KONĠUNTA DWAR L-INFURMAR TAĊ-ĊITTADINI
                  DWAR IL-FTEHIM TAL-EŻENZJONI MILL-VIŻA

               Peress li jirrikonoxxu l-importanza tat-trasparenza għaċ-ċittadini tal-Unjoni Ewropea u għaċ-ċittadini ta' Tonga, il-Partijiet Kontraenti jiftiehmu li jiżguraw id-divulgazzjoni totali ta' informazzjoni dwar il-kontenut u l-konsegwenzi tal-ftehim dwar l-eżenzjoni mill-viża u kwistjonijiet relatati, bħall-kundizzjonijiet għad-dħul fit-territorju.

               ___

                     (1)
                  ĠU L 149, 20.5.2014, p. 67.

                     (2)
                  Ir-Regolament tal-Kunsill (KE) Nru 539/2001 tal-15 ta' Marzu 2001 li jelenka l-pajjiżi terzi li ċ-ċittadini tagħhom għandhom ikollhom viża fil-pussess tagħhom meta jaqsmu l-fruntieri esterni u dawk iċ-ċittadini li huma eżentati minn dik il-ħtieġa (ĠU L 81, 21.3.2001, p. 1).


				|

		52013PC0580

			Proposta għal DEĊIŻJONI TAL-KUNSILL dwar it-tħassir tad-Deċiżjoni tal-Kunsill 2007/124/KE, Euratom /* COM/2013/0580 final - 2013/0281 (APP) */

			   	MEMORANDUM TA’ SPJEGAZZJONI
1.           KUNTEST TAL-PROPOSTA
1.1. Qafas Pluriennali 2007-13
Taħt il-qafas pluriennali 2007-13,
il-Programm Ġenerali dwar is-Sigurtà u s-Salvagwardja tal-Libertajiet
ġie stabbilit. L-għan ewlieni tiegħu kien li jiżgura
kooperazzjoni operattiva effettiva fil-ġlieda kontra t-terroriżmu,
inklużi l-konsegwenzi tiegħu, il-kriminalità organizzata u
l-kriminalità ġenerali, li jappoġġa l-provvista
tal-intelliġenza fuq skala Ewropea u jssaħħaħ
il-prevenzjoni tal-kriminalità u t-terroriżmu, sabiex jippromwovi
soċjetajiet bla perikli bbażati fuq l-istat tad-dritt.
Minħabba li dawn l-għanijiet kellhom
bażijiet legali differenti fit-Trattati u s-sistemi legali fondamentalment
differenti, il-Programm Ġenerali kien magħmul minn żewġ
strumenti legali differenti. L-ewwel nett, id-Deċiżjoni tal-Kunsill
2007/125/ĠAI stabbilixxiet il-Programm Speċifiku “Prevenzjoni u
l-Ġlieda kontra l-Kriminalità” (minn hawn ’il quddiem imsejjaħ
“il-programm speċifiku ISEC"). Il-programm speċifiku ffoka fuq
erba’ oqsma tematiċi: il-prevenzjoni tal-kriminalità u
l-kriminoloġija, l-infurzar tal-liġi, il-protezzjoni u
l-appoġġ għax-xhieda u l-protezzjoni tal-vittmi. It-tieni,
id-Deċiżjoni tal-Kunsill 2007/124/KE, Euratom stabbilixxiet
il-programm speċifiku ''Prevenzjoni, Stat ta' Tħejjija u
Maniġġar tal-Konsegwenzi tat-Terroriżmu u riskji oħra
relatati mas-Sigurtà'' (minn hawn ’il quddiem imsejjaħ "il-programm
speċifiku CIPS"). L-għan ġenerali tiegħu kien li jappoġġa
l-isforzi tal-Istati Membri fil-prevenzjoni tal-attakki terroristiċi u
inċidenti oħra relatati mas-sigurtà, biex ikunu lesti għalihom u
biex jipproteġu n-nies u l-infrastruttura kritika minnhom.
1.2. Qafas pluriennali 2014-20
Fil-qafas komprensiv tal-Fond
għas-Sigurtà Interna, l-istrument għall-appoġġ finanzjarju għall-kooperazzjoni
tal-pulizija, il-prevenzjoni u l-ġlieda kontra l-kriminalità, u
l-ġestjoni tal-kriżi (minn hawn ’il quddiem l-"ISF-Police")
se jipprovdi appoġġ finanzjarju għall-kooperazzjoni bejn
il-pulizija, l-iskambju u l-aċċess għall-informazzjoni,
il-prevenzjoni tal-kriminalità u l-ġlieda kontra l-kriminalità
transfruntiera u l-kriminalità serja u organizzata, inkluż
it-terroriżmu, il-protezzjoni tan-nies u tal-infrastruttura kritika kontra
inċidenti marbuta mas-sigurtà u l-ġestjoni effettiva tar-riskji u
l-kriżijiet relatati mas-sigurtà.
Konsegwentement, il-programmi
speċifiċi ISEC u CIPS li jipprovdu appoġġ finanzjarju
għal dan il-qasam ta’ politika taħt il-qafas pluriennali 2007-13
għandhom jitħassru b’effett mill-1 ta' Jannar 2014,
soġġett għar-regoli tranżitorji.
Fir-rigward tal-programm speċifiku ISEC,
dan jitħassar bir-Regolament li jistabbilixxi l-ISF-Police.
Fil-każ tal-programm speċifiku CIPS,
ma kienx possibbli li jsir l-istess minħabba li t-tħassir tiegħu
jeħtieġ att legali separat minħabba r-regoli differenti ta'
votazzjoni taħt il-bażi legali doppja tiegħu (KE/Euratom).
Madankollu, id-dispożizzjoni finali dwar id-dħul fis-seħħ
ta’ din id-Deċiżjoni hija abbozzata b’tali mod li t-tħassir tal-programm
speċifiku CIPS se jikkoinċidi mad-dħul fis-seħħ
tar-Regolament li jistabbilixxi l-ISF-Police daqslikieku t-tħassir
tal-programm speċifiku CIPS kien iddikjarat fir-Regolament li
jistabbilixxi l-ISF-Police nnifsu. Għalhekk it-tħassir tal-programmi
speċifiċi CIPS u ISEC se jiġi ttrattat eżatt bl-istess mod.
2.           ELEMENTI LEGALI TAL-PROPOSTA
2.1.        Kontenut tal-azzjoni proposta
Fid-dawl ta’ dan ta’ hawn fuq, il-Kummissjoni
tipproponi li d-Deċiżjoni li tistabbilixxi l-programm speċifiku
CIPS tiġi mħassra b’effett mill-1 ta' Jannar 2014.
2.2.        Bażi legali
Id-Deċiżjoni tal-Kunsill
2007/124/KE, Euratom ġiet adottata fuq il-bażi tal-Artikolu 308
tat-Trattat li jistabbilixxi l-Komunità Ewropea u l-Artikolu 203
tat-Trattat li jistabbilixxi l-Komunità Ewropea tal-Enerġija Atomika.
Il-bażi legali ta’ din il-proposta biex
titħassar id-Deċiżjoni tal-Kunsill imsemmija hawn fuq hija
l-Artikolu 352 tat-Trattat dwar il-Funzjonament tal-Unjoni Ewropea u
l-Artikolu 203 tat-Trattat li jistabbilixxi l-Komunità Ewropea
tal-Enerġija Atomika.
3.           IMPLIKAZZJONI BAĠITARJA
Din il-proposta ma għandha l-ebda
implikazzjoni diretta għall-baġit tal-UE.
2013/0281 (APP)
Proposta għal
DEĊIŻJONI TAL-KUNSILL
dwar it-tħassir tad-Deċiżjoni
tal-Kunsill 2007/124/KE, Euratom
IL-KUNSILL TAL-UNJONI EWROPEA,
Wara li kkunsidra t-Trattat dwar il-Funzjonament
tal-Unjoni Europea, u b’mod partikolari l-Artikolu 352 tiegħu,
Wara li kkunsidra t-Trattat li jistabbilixxi
l-Komunità Ewropea tal-Enerġija Atomika, u b'mod partikolari
l-Artikolu 203 tiegħu,
Wara li kkunsidra l-proposta mill-Kummissjoni
Ewropea,
Wara li l-abbozz tal-att leġizlattiv
intbagħat lill-Parlamenti nazzjonali,
Wara li kkunsidra l-kunsens tal-Parlament
Ewropew[1],
Filwaqt li jaġixxi skont proċedura
leġiżlattiva speċjali,
Billi:
(1)       Id-Deċiżjoni
tal-Kunsill 2007/124/KE Euratom, li tistabbilixxi għall-perjodu mill-2007
sal-2013, bħala parti mill-Programm Ġenerali dwar is-Sigurtà u
s-Salvagwardja tal-Libertajiet, il-Programm Speċifiku ''Prevenzjoni, Stat
ta' Tħejjija u Maniġġar tal-Konsegwenzi tat-Terroriżmu u
riskji oħra relatati mas-Sigurtà'' tkopri l-perjodu
mill-1 ta' Jannar 2007
sal-31 ta' Diċembru 2013.
(2)       L-istrument
għall-appoġġ finanzjarju għall-kooperazzjoni tal-pulizija,
il-prevenzjoni u l-ġlieda kontra l-kriminalità u l-ġestjoni
tal-kriżi bħala parti mill-Fond għas-Sigurtà Interna huwa
stabbilit għall-perjodu mill-1 ta' Jannar 2014
sal-31 ta' Diċembru 2020[2].
(3)       Id-Deċiżjoni
tal-Kunsill 2007/124/KE Euratom għalhekk għandha titħassar
b'effett mill-1 ta' Jannar 2014.
ADOTTA DIN ID-DEĊIŻJONI:
Artikolu 1
Id-Deċiżjoni tal-Kunsill 2007/124/KE
Euratom titħassar b'effett mill-1 ta' Jannar 2014.
Artikolu 2
1.         Dan it-tħassir ma jaffettwax
il-kontinwazzjoni jew il-modifika, inkluż il-kanċellament totali jew
parzjali tal-proġetti sal-għeluq tagħhom jew l-għajnuna
finanzjarja approvata mill-Kummissjoni fuq il-bażi tad-Deċiżjoni
tal-Kunsill 2007/124/KE Euratom, jew kwalunkwe leġiżlazzjoni
oħra li tapplika għal dik l-għajnuna fil-31 ta’
Diċembru 2013.
2.         Meta tadotta
deċiżjonijiet dwar il-kofinanzjament taħt l-istrument
għall-appoġġ finanzjarju għall-kooperazzjoni tal-pulizija,
il-prevenzjoni u l-ġlieda kontra l-kriminalità u l-ġestjoni
tal-kriżi bħala parti mill-Fond għas-Sigurtà Interna,
il-Kummissjoni għandha tqis il-miżuri adottati fuq il-bażi
tad-Deċiżjoni tal-Kunsill 2007/124/KE Euratom qabel [id-data
tal-pubblikazzjoni fil-Ġurnal Uffiċjali] li jkollhom
riperkussjonijiet finanzjarji matul il-perjodu kopert minn dak
il-kofinanzjament.
3.         Is-somom impenjati
għall-konfinanzjament approvati mill-Kummissjoni bejn
l-1 ta' Jannar 2011 u l-31 ta' Diċembru 2013
li għalihom id-dokumenti meħtieġa għall-għeluq
tal-operazzjonijiet ma ntbagħtux lill-Kummissjoni sad-data ta’ għeluq
għas-sottomissjoni tar-rapport finali jiġu awtomatikament
diżimpenjati mill-Kummissjoni
sal-31 ta' Diċembru 2017, u dan iwassal għall-ħlas
lura tal-ammonti li ma kellhomx jitħallsu.
L-ammonti relatati ma’ operazzjonijiet li
ġew sospiżi minħabba proċedimenti legali jew appelli
amministrattivi li għandhom effett ta’ sospensjoni jiġu injorati
fil-kalkolu tal-ammont li għandu jiġi awtomatikament
diżimpenjat.
4.         L-Istati Membri għandhom
jissottomettu lill-Kummissjoni sat-30 ta' Ġunju 2015
rapport ta’ evalwazzjoni dwar ir-riżultati u l-impatti tal-azzjonijiet
kofinanzjati bid-Deċiżjoni tal-Kunsill 2007/124/KE Euratom għall-perjodu
mill-2011 sal-2013.
5.         Il-Kummissjoni għandha
tissottometti lill-Parlament Ewropew u lill-Kunsill,
sal-31 ta' Diċembru 2015, rapport dwar ir-riżultati
miksuba u dwar l-aspetti kwantitattivi tal-implimentazzjoni
tad-Deċiżjoni tal-Kunsill 2007/124/KE, Euratom għall-perjodu
mill-2011 sal-2013.
Artikolu 3
1.         Din id-Deċiżjoni
għandha tidħol fis-seħħ fl-istess jum meta jidħol
fis-seħħ ir-Regolament tal-Parlament Ewropew u tal-Kunsill li
jistabbilixxi, bħala parti mill-Fond għas-Sigurtà Interna,
l-istrument għall-appoġġ finanzjarju għall-kooperazzjoni
tal-pulizija, il-prevenzjoni u l-ġlieda kontra l-kriminalità, u
l-ġestjoni tal-kriżi (minn issa ’l quddiem imsejjaħ
“ir-Regolament li jistabbilixxi l-ISF-Police”).
2.         Jekk ir-Regolament li jistabbilixxi
l-ISF-Police jidħol fis-seħħ qabel il-pubblikazzjoni ta’ din
id-Deċiżjoni f'Il-Ġurnal Uffiċjali tal-Unjoni Ewropea,
din id-Deċiżjoni tidħol fis-seħħ fil-jum wara dak
tal-pubblikazzjoni tagħha.
Artikolu 4
Din
id-Deċiżjoni hija indirizzata lill-Istati Membri f’konformità
mat-Trattati.
Magħmul fi Brussell,
                                                                       Għall-Kunsill
                                                                       Il-President
[1]               ĠU C , , p. .
[2]               Proposta għal Regolament tal-Parlament Ewropew u
tal-Kunsill li jistabbilixxi, bħala parti mill-Fond għas-Sigurtà
Interna, l-istrument għal appoġġ finanzjarju
għall-kooperazzjoni tal-pulizija, il-prevenzjoni u l-ġlieda kontra
l-kriminalità u l-ġestjoni tar-riskji, COM(2011) 753.


Avviż Legali Importanti

|

52005PC0161

Proposta għal deċiżjoni tal-Kunsill dwar il-projbizzjoni provviżorja ta’ l-użu u l-bejgħ fl-Awstrija ta’ qamħirrum ġenetikament modifikat (Zea mays L. line T25) skond id-Direttiva 2001/18/KE  /* KUMM/2005/0161 finali */

	Brussel 26.4.2005KUMM(2005) 161 finali.Proposta għalDEĊIŻJONI TAL-KUNSILLdwar il-projbizzjoni provviżorja ta’ l-użu u l-bejgħ fl-Awstrija ta’ qamħirrum ġenetikament modifikat ( Zea mays L . line T25) skond id-Direttiva 2001/18/KE..(preżentata mill-Kummissjoni)MEMORANDUM TA’ SPJEGAZZJONI1. Dwar it-tqegħid fis-suq tal-qamħirrum ġenetikament modifikat (Zea mays L. line T25 ) , ġie deċiż bid-Deċiżjoni tal-Kummissjoni 98/293/KE tat-22 ta’ April 1998, skond id-Direttiva tal-Kunsill 90/220/KEE, li jingħata l-kunsens għat-tqegħid fis-suq tal-prodott.2. Fit-3 ta’ Awwissu ta’ l-1998 l-awtoritajiet Franċiżi taw il-kunsens għat-tqegħid fis-suq ta’ dak il-prodott.3. Skond l-Artikolu 35(1) tad-Direttiva 2001/18/KE li ssostitwiet id-Direttiva 90/220/KEE, proċeduri fir-rigward ta’ notifiki dwar it-tqegħid fis-suq ta’ organiżmi ġenetikament modifikati li kienu għadhom ma tlestewx sas-17 ta’ Ottubru 2002 huma suġġetti għad-dispożizzjonijiet tad-Direttiva 2001/18/KE.4. Skond l-Artikolu 16 tad-Direttiva 90/220/KEE, l-awtoritajiet Awstrijaċi nfurmaw lill-Kummissjoni fit-8 ta’ Mejju 2000 bid-deċiżjoni tagħhom li tipprojbixxi provviżorjament għal sentejn l-użu u l-bejgħ tal-qamħirrum ġenetikament modifikat in kwistjoni u tat raġunijiet għal dan.5. Il-Kumitat Xjentifiku dwar il-Pjanti kkunsidra li l-informazzjoni ppreżentata mill-Awstrija ma kkostitwietx evidenza xjentifika ġdida ta’ rilevanza li ma kinitx ttieħdet in konsiderazzjoni waqt l-evalwazzjoni oriġinali tar-rapport u li tagħti lok għal reviżjoni ta’ l-opinjoni oriġinali tagħha dwar dan il-prodott.6. Fid-9 ta’ Jannar kif ukoll fid-9 u s-17 ta’ Frar 2004 l-Awstrija ppreżentat lill-Kummissjoni informazzjoni addizzjonali biex issostni l-miżuri nazzjonali dwar il-linja tal-qamħirrum T25.7. L-Awtorità Ewropea għas-Sigurtà ta’ l-Ikel tikkunsidra li l-informazzjoni ppreżentata mill-Awstrija ma tikkostitwix evidenza xjentifika ġdida li tinvalida l-valutazzjoni tar-riskji għall-ambjent tal-linja tal-qamħirrum T25 u li għalhekk tiġġustifika l-projbizzjoni ta’ l-użu u l-bejgħ ta’ dan il-prodott fl-Awstrija.8. Taħt dawn iċ-ċirkostanzi l-Artikolu 23 tad-Direttiva 2001/18/KE jirrikjedi li l-Kummissjoni tieħu deċiżjoni skond il-proċeduri stipulati fl-Artikolu 30(2) tad-Direttiva għal liema l-Artikoli 5 u 7 tad-Deċiżjoni 1999/468/KE ser japplikaw, wara li tikkunsidra d-dispożizzjonijiet ta’ l-Artikolu 8 tiegħu.9. Billi kemm il-Kumitat Xjentifiku dwar il-Pjanti kif ukoll l-EFSA ikkunsidraw li l-prodott ma jikkostitwix riskju għas-saħħa tal-bniedem jew ta’ l-ambjent, il-Kummissjoni ħejjiet abbozz tad-Deċiżjoni li titlob lill-Awstrija tirrevoka l-miżuri tagħha dwar il-linja tal-qamħirrum T25.10. L-abbozz tad-Deċiżjoni ġie ppreżentat, skond l-Artikolu 5(2) tad-Deċiżjoni 1999/468/KE, għal opinjoni, lill-Kumitat stabbilit taħt l-Artikolu 30 tad-Direttiva 2001/18/KE.11. L-ebda opinjoni ma’ ġiet mogħtija mill-Kumitat, wara l-konsultazzjoni, fid-29 ta’ Novembru 2004, li titlob li, l-Kummissjoni, skond l-Artikolu 5(4) tad-Deċiżjoni 1999/468/KE, ser, bla dewmien, tippreżenta lill-Kunsill proposta relatata għall-miżuri li jridu jittieħdu u ser tinforma lill-Parlament Ewropew.12. L-Artikolu 5(6) tad-Deċiżjoni 1999/468/KE jipprovdi li l-Kunsill jista’, fejn xieraq b’rigward ta’ kull tali pożizzjoni, att b’maġġoranza kkwalifikata f’perijodu ta’ tliet xhur fi qbil ma’ l-Artikolu 30(2) tad-Direttiva 2001/18/KE. Jekk f’dak il-perijodu ta’ tliet xhur, il-Kunsill indika b’ maġġoranza kkwalifikata li topponi tali proposta, il-Kummissjoni ser teżaminah mill-ġdid, waqt li jekk, fl-iskadenza ta’ dak il-perijodu l-Kunsill ma jkunx għadu adotta l-att ta’ implimentazzjoni propost jew indika l-oppożizzjoni tiegħu, l-att ta’ implimentazzjoni propost ser jiġi adottat mill-Kummissjoni.Proposta għalDEĊIŻJONI TAL-KUNSILLdwar il-projbizzjoni provviżorja ta’ l-użu u l-bejgħ fl-Awstrija ta’ qamħirrum ġenetikament modifikat ( Zea mays L . line T25) skond id-Direttiva 2001/18/KE(Test b’rilevanza għaż-ŻEE)(It-test bil-Ġermaniż biss huwa awtentiku)IL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra d-Direttiva 2001/18/KE tal-Parlament Ewropew u tal-Kunsill tat-12 ta’ Marzu 2001 dwar ir-rilaxx maħsub fl-ambjent ta’ organiżmi ġenetikament modifikati u li tirrevoka d-Direttiva tal-Kunsill 90/220/KEE[1], u b’mod partikulari l-Artikolu 23(2) tagħha,Wara li kkunsidra l-proposta tal-Kummissjoni,Billi:(1) Bid-Deċiżjoni tal-Kummissjoni 98/293/KE tat-22 ta’ April 1998 dwar it-tqegħid fis-suq tal-qamħirrum ġenetikament modifikat (Zea mays L. T25), skond id-Direttiva tal-Kunsill 90/220/KEE[2] ġie deċiż li jingħata l-kunsens għat-tqegħid fis-suq tal-prodott.(2) Fit-3 ta’ Awwissu ta’ l-1998 l-awtoritajiet Franċiżi taw il-kunsens għat-tqegħid fuq is-suq ta’ dak il-prodott.(3) Skond l-Artikolu 35(1) tad-Direttiva 2001/18/KE li ssostitwiet id-Direttiva 90/220/KEE[3] proċeduri fir-rigward ta’ notifiki dwar it-tqegħid fis-suq ta’ organiżmi ġenetikament modifikati li għadhom ma ntemmux sas-17 ta’ Ottubru 2002 huma suġġetti għad-dispożizzjonijiet tad-Direttiva 2001/18/KE.(4) Fit-8 ta’ Mejju 2000 l-Awstrija għarrfet il-Kummissjoni bid-deċiżjoni tagħha li tipprojbixxi provviżorjament l-użu u l-bejgħ ta’ dan il-qamħirrum ġenetikament modifikat u tat raġunijiet għal dan skond l-Artikolu 16(1) tad-Direttiva 90/220/KEE.(5) Il-Kumitat Xjentifiku dwar il-Pjanti kkunsidra li l-informazzjoni ppreżentata mill-Awstrija ma kienx fiha evidenza xjentifika ġdida ta’ rilevanza li ma kinitx ittieħdet in konsiderazzjoni waqt il-valutazzjoni oriġinali tar-rapport u li tagħti lok għal reviżjoni ta’ l-opinjoni oriġinali tagħha dwar dan il-prodott.(6) Fid-9 ta’ Jannar kif ukoll fid-9 u s-17 ta’ Frar 2004 l-Awstrija ppreżentat lill-Kummissjoni informazzjoni addizzjonali biex issostni l-miżuri nazzjonali tagħha dwar il-linja tal-qamħirrum T25.(7) L-Awtorità Ewropea għas-Sigurtà ta’ l-Ikel tikkunsidra li l-informazzjoni ppreżentata mill-Awstrija ma kienx fiha evidenza xjentifika ġdida li tinvalida l-valutazzjoni tar-riskji għall-ambjent tal-linja tal-qamħirrum T25 u li għalhekk tiġġustifika l-projbizzjoni ta’ l-użu u l-bejgħ ta’ dan il-prodott fl-Awstrija.(8) Taħt dawn iċ-ċirkostanzi ma hemm l-ebda raġuni biex dan il-prodott jitqies riskju għas-saħħa tal-bniedem jew għall-ambjent.(9) L-Awstrija għandha għalhekk tirrevoka dawn il-miżuri.(10) L-ebda opinjoni ma’ ġiet mogħtija mill-Kumitat stabbilit taħt l-Artikolu 30 tad-Direttiva 2001/18/KE dwar il-miżuri stipulati fl-abbozz tad-Deċiżjoni tal-Kummissjoni, wara l-konsultazzjoni tal-Kumitat, fid-29 ta’ Novembru 2004, skond il-proċedura stipulata fl-Artikolu 30(2) tad-Direttiva,ADOTTA DIN ID-DEĊIŻJONI:Artikolu 1Il-miżuri meħuda mill-Awstrija sabiex ikun ipprojbit l-użu u l-bejgħ tal-qamħirrum ġenetikament modifikat awtorizzat għat-tqegħid fuq is-suq mid-Deċiżjoni 98/293/KE mhumiex ġustifikati taħt id-dispożizzjonijiet ta’ l-Artikolu 23 tad-Direttiva 2001/18/KE.Artikolu 2L-Awstrija ser tieħu l-passi meħtieġa biex tikkonforma ma’ din id-Deċiżjoni mhux aktar tard minn 20 ġurnata wara din in-notifika.Artikolu 3Din id-Deċiżjoni hija indirizzata lir-Repubblika ta’ l-Awstrija.Magħmula fi Brussel,Għall-KunsillIl-President

[1] ĠU L 106, tas-17.4.2001, p. 1.

[2] ĠU L 131, tas-5.5.1998, p. 30.

[3] ĠU L 117, tat-8.5.1990, p. 15.